HEZKIDETZAN ESKU HARTZEN talde-bloga: 2019-03-17\nTRATU ONEN BILA!!\nIrati Gaztelurrutiaren “Tratu onak sustatzen “ post-a aukeratu dut. Bertan, lehen partean, sentimenduen eta norberarekiko tratu onen inguruan hitz egiten du.\nLetra-zopa bat aurkezten digu, gaian agertzen diren kontzeptuak topatzeko.\nBeldur barik programaren “tratu onen” gaineko bideoa eta “Amodio zintzoen gida” baliabideak erakusten digu.\nPlanteatzen dituen erronkak hauek dira:\n· Tratu onak kontzeptua ezagutaraztea eta gure egunerokotasunean erabiltzen dugun hiztegian, imajinarioan, normalizatzea.\nArgi dago erronka hauek ezinbestekoak direla, baina nik zerbait gehiago konkretatuko nuke:\n· Mutilek adibideak argi ikusi behar dituzte. Horretarako;\no Etxeko-lanen inguruko jarduerak planteatu behar dira, beraiek egoera ikusteko eta horren inguruan erreflexioa egiteko.\no Ereduak diren gizonezkoekin tailerrak antolatu; gurasoak zein ikasle-ohiak. Praktika onak.\n· Nesken kasuan, berdin.\n· Kasu bietan, eztabaidak antolatu, gaia plazaratzeko, hori bata modu bakarra kontzientzia pizteko.\n· Irakasleagoa eredua izatea. Antolatzen diren ekintza eta jardueratan.\nSarean aurkitu ditudan baliabide batzuk aurkezten dizkizuet,\no Medianenas & milhombres\no Yo asumo el reto. https://www.youtube.com/watch?v=Q6MkC39udAA\no Maskulinitatea: https://www.youtube.com/watch?v=ZBTK4ZNasLE\no Gizon berrien hitzak: https://youtu.be/ySwGFrFTi7g\nETIKETAK #Aitor, Tratu onak\nIazko post-en artean, “Tratu onak sustatzen” izenekoa aukeratu dut. Irati Gaztelurrutiak idatzi zuen eta, nire uste apalean, gaiaren inguruan ikuspuntu interesgarria plazaratzen du.\nAsko guztatu zait berak idatzitako esaldi hau: “Hortaz, gure erantzukizuna ere bada, tratu onen epidemia goxo hau hedatzea.”. Ederra zinez! Epidemia kontzeptua tratu onekin lotzea itzela iruditu zait.\nGainera, planteatzen dituen erronkak guztiz burutsuak direla pentsatzen dut.\nTratu onak lantzeko orduan, berauk ezartzeko estrategiak ikasleei eskaintzea oso beharrezko dela uste dut. Bideo labur honetan hainbat aipatzen dira. Estrategia hauek zerrendatzea eta guztion bizitzan aplikatzen hastea ez da batere ideia txarra.\nBestalde, beste bideo honetan tratu onen ezaugarriak bistaratzen dituzte Zuazola\nTratu onei dagokienean, nik uste behinik behin, hezkuntza munduan ezinbestekoa dela erantzunkidetasuna lantzea. Nire ustez berdintasunean hezteko funtsezko urratsa da.\nZaintza lanen partekatzearen beharraz ikastetxeetan hausnartu eta lantzea guztiz beharrezkotzat jotzen dut.\nBukatzeko, betidanik pentsatu izan dut hezkuntzaren helburu lagaezina dela elkarbizitza positiboa sustatzea. Ezin da elkarbizitza positiboa izan justua ez bada, eta une honetan gertatzen den bezala, zaintza lanen zama partekatzen ez bada justua izatetik oso urrun gaude.\nBai hezkuntza munduan, bai jendartean, xede bi hauen alde lanean hasten bagara, bide onean egongo gara, nire ustea da.\nHorregatik Gipuzkoako Foru Aldundiak martxan jarri duen ekimen hau oso interesgarria iruditzen zait.\nETIKETAK #TxetxuUrkijo, Tratu onak\nZAINDU DITZAGUN GURE HARREMANAK!\nAsteko honetako gaia konplexua eta sakona dela esango nuke, gure egunerokotasunean eta geure buruarekin zuzen zuzenean loturik dagoelako gai hau. Nik azpimarratu ditudan ideiak, zaintza eta maitasun erromantikoa izan dira. Zaintza, gure bizitzetako ardatz bezala ikusten dudalako, zaintzarik gabe ezingo ginelako bizi, baina, zaintza polita beizain pisutxua izan liteke, eta argi ikus dezakegu zaintza lanare zama zenek daraman kasu asko eta askotan, EMAKUMEAK. Horregatik, zaintzaren inguruan hitz egin beharrean gaude, beharrezkoa dugulako baina, ez delako justua pertsona konkretu batzuen ardurapean soilik geratzea.\nBestalde, maitasun erromantikoa gure arteko harremanetan oztopo handi bat dela argi daukat, tratu onetatik urrun geratzen delako. Maitasun erromantikoaren atzean, botere harremana, jeloskortasuna, mesfidantza... eta hainbat gauza daude izkutaturik. Aipatutako hitz hauek noski, ez dira tratu onen lagun, horregatik, orain artekoa desikasi eta aske maitatzen ikasi beharrean gaude, noski errez esaten da, baina, maitasun erromantikoa barru arte sartua dugu eta lan handia da ikasitako guzti hori benetan geure buruetatik kentzea. Hala ere, posible da eta harreman egoki eta osasuntsuak sortzeko ezinbestekoa dugu!\nZaintzaren eta lanaren alde ilunetako bat azaltzen duen bidio interesgarri bat txertatzea pentsatu dut:\nMaitasun erromantikoaren inguruan hitz egiterakoan gustoko dut, Brigitte Vasallok dioena entzun eta hausnartzea. Hemen bere bidio labur bat:\nAurrez, esan bezala gai konplexua da oso gertukoa delako, eta horregatik da beharrezkoa hezkuntzan guzti hau lantzea. Harreman osasuntsu eta askeak eraikitzeko, denon onerako noski! Geure burua zaintzetik hasi eta ingurukoak maitatzen/ errespetatzen ikasi arte. Erronka zaila izan arren, ezinezkoa ez da, eta ikus dezakegu jendartean harremanak eraikitzeko modua aldatzen joan dela, horregatik tratu honen helburua ere bete daitekeela esan genezake.\nAmaitzeko, iazko lanetatik, honako hau aukeratu dut, aipaturiko erronkekin ados nagoelako.\nETIKETAK #Leireaiz, Tratu onak\nBERDINTASUNAREN ETA TRATU ONAREN BIDEAN\nIzenburu bezala II. Hezkidetzaren Planarena hautatu dut, aste honetako gaiarekin lotuta dagoelako. Gaian zehar jorratutako hiru ideia azpimarratu nahi ditut:\nAurreko ikastarokideen artean Marivi Fernandezen posta aukeratu dut. Oso ondo argudiatuta eta material interesgarri eta berri pila, haien artean: “Decálogo para los hombres europeos en materia de corresponsabilidad”\nEskola osoan lantzeko hainbat planteamendu/eredu/programa egoki aipatuko ditut.\nPentazitate eredua: trataera integratzailea, hezkidetzailea eta irakasle guztion inplikazioa eskatzen dena.\nBizikasi ikasmaterialak LHko 5.-6. eta DBHko 1.-2. mailentzat: materiala prestatuta dago hainbat ikuspegi txertatuz: hezkidetza, hezkuntza emozionala, egitura-teknika kooperatiboak eta kohesiorako-harremanetarako dinamikak.\nPrograma Golden 5. Gipuzkoan asko garatu da eta mooddle batean material guztiak daude zintzilik. Mari Jose Lerak emandako hitzaldi baten bideoa txertatzen dut Golden 5 programa ezagutzeko.\nPrograma Tutoría entre iguales. Berdinen arteko tutoretza bultzatzen da. Ikasle nagusienak txikien ardura hartzen dute eta tutore modukoak izango lirateke. Oso emaitza onak ematen dituen estrategia da.\nHezkuntzan lantzeko erronkak:\nEskola komunitate osoa sentsibilizatu tratu onen inguruan, eta gaiaren inguruan lankidetza sustatu.\nAutoezagutza lantzeko dinamikak sustatu, norbanakoaren alderdi on guztiak identifikatuz.\nCurriculumean, zeharka, arlo eta une guztietan, adimen emozionala txertatu.\nIkasleak ikastetxearen antolamenduan eta arautegia egitea eta aplikatzerakoan inplikatzea. Ikastetxea eta honen antolakuntzaren parte sentitzen badira bere sentituko dute eta dena ondo joan dadila gehiago saiatuko dira.\nHarremanetarako estrategiak garatzen lagundu ikasleei, bereziki kalitatezko komunikazioa ahalbidetzeko baliagarriak izan daitezkeenak. Eta gu ere, irakasle bezala, horretan saiatu, ereduak izan.\nEguneroko harremanetan ematen diren tratu txarrak identifikatzea, hausnartzea, kritika gauzatzea eta erreziklatzea.\nErantzunkidetasuna eta zaintzaren garrantziaz jabetzea eta lekua ematea.\nETIKETAK #yolanda_arto, Tratu onak\nAstean zehar hainbat gauza interesgarri aipatu badira ere, nire ustez honakoak dira aipamen berezia merezi dutenak:\nIazko ikastarokideen postak irakurri ostean, Patricia Oregiren Kalitatezko harreman positiboak sustatuz izeneko posta hautatu dut. Bertan, harremanei buruzko hausnarketa sakona egiteaz gain, hainbat baliabide interesgarri ere eskaintzen dizkigu.\nInteresgarria da duela hainbat urte zenbait bailaratan martxan jarri zen Harremonak izeneko egitasmoa. Egitasmoari buruzko informazioa interesatuz gero, ondorengo bideoa ikustea gomendatzen dizuet!\nMaitasunaren gaiak ere badu zeresana tratu onei dagokienean eta benetan garrantzitsua da hori gizarteari ikustaraztea.\nIkasleekin gaia lantzeko Steilas sindikatuaren Tratu Onak izeneko unitate didaktikoa benetan aproposa iruditu zait; gaia lantzeko hainbat baliabide eskaintzen baititu aipatutako gidak.\nTratu onen gaia ikasleekin nahiz jendartean lantzea ez lan erraza, honakoak dira nire ustez erronka nagusiak:\nHezkuntza komunitatearekin autoezagutza lantzea.\nHezkuntzaren erdigunean zaintza jartzea.\nMaitasun erromantikoaren ideia deseraikitzea.\nZaintza lanek generorik ez izatea.\nNorbanakoaren garapen autonomoa sustatzea.\nETIKETAK #leireai, Tratu onak\nTratu onen inguruan hausnartzen badugu eta bloke honen ondoren zera azpimarratu nahiko nuke:\nAmaia Portugal-ek azaltzen duen azken ikerketen arabera ez dagoela sexuak baldintzatutako patroirik gizonen eta emakumeen arteko garunean, nahiz eta ezaugarri batzuk ohikoagoak diren emakumeetan, gizonezkoetan edota bietan berdin. Hau da, ezin ditugu gareunak bi kategoriatan sailkatu. Ez dago garun maskulino ezta femeninorik ere”\nBestalde, Irati Fernandez-en etxe barruan eta etxetik kanpo emakumeek eta gizonezkoek denbora eta espazioa ulertzeko dituzten modu ezberdinak ere oso interesgarria iruditu zait, izan ere, askotan dedikazio ordu kopuru eta denbora berdina edo ekitatiboa den arren, lan mota edo karga oso desberdinak dira emakumeak eta gizonezkoak egiten dituena, eta adibideak jartzeko, gizonezkoak eskaintzen dizkion orduak etxetik kanpo, denbora librea eta kirolarekin daude lotuta, eta emakumeak esparru pribatuan eta etxeko lan eta organizazio lanekin.\nAzkenik, zaintzaren inguruko hausnarketa ere interesgarria iruditu zait. Gaian zehar, ordea, zaintza hitza zentzu txarrean eta kutsaturik dagoela aipatzen dute. Denok behar dugula zaindu eta zainduak izan, noski, bestela hil egingo ginatekeela.\nEgia da, ordea, zaintza lan hauen emakumeek hartu dituztenez, estatuak ezta sistemak ez dituela kontuan hartu, irtenbide bat bilatu. Gainera, gaizki ikusiak daudela ondorioztatu dezakegu, eta honen ondoriozko da adibidez, hezkuntzako lehen etapetan gizon eredurik ez egotea (haurreskola eta HHn), ez zahar-egoitzetan, enfermera gehienak neskak izatea, etabar luze bat.\nPrestigiorik eza eta ordaindurik gabeko lana dela argi dugu, eta honek behar eta merezi duen estimua lortu arte ez dugu aldaketarik ikusiko nire ustez genero-aniztasunean, hots, emakumeen lanak izaten jarraituko dute. Hortaz, eta pasa den Martxoak 8ko greban aldarrikatu bezala, zaintzak beharrean bizitzak erdigunean jarri behar ditugu. Zaintzak beharrezkoak eta positiboak direla bai, baina konpartituak behar dutela izan ere bai!! Konpartituak eta alternatuak (Fernandezek dioen moduan kanpoko espazioko lanen eta denbora librearen eskubidea emakumeok ere badugulako!)\nHemen tratu honen dokumental oso ona uzten dizuet, Malagako gazte batzuek sortua. Askorentzako egoera eta eszena ohikoak diren tratu txarrak ageri dira (batez ere bikoteen arteko indarkeria). Horietako asko oilo-ipurdia ere jartzen dituztenak! Lan egiteko modu hau oso egokia iruditzen zait, hezkuntza formalean gero eta ahaztuagoa dagoen antzerki eta ez ohikoa den komunikazio modu hauek lantzeaz gain, gai sozialak lantzeko aukera paregabea iruditzen zait! Besteen azalean jarri eta sentsibilizatzeko aukera bermatu eta ikaskuntzan aurrera eginez ahalbidetzen diela ikusi dezakegu dokumentalean zehar. Halaber, web gune hau Por Los Buenos Tratos .\nIazko urteetako post-etatik Argiñerena aukeratuko nuke, jarritako PECERA dokumental motza asko gustatu zaidalako, baita ekonomia solidarioko materiala ere.\nHezkuntzan dugun erronka eta nik ere erronka pertsonaltzat dudana zera litzateke: ikasleek harremanak era parekidean eraikitzeko konpetentzietan heztea. Nolabait, harreman positiboen eraikuntzaren garapena eta lantzea, oinarrizkoa baita tratu onak eta elkarbizitza eta ongizatean bizi ahal izateko. Balio hauetan heztearen beharra oso garrantzitsua iruditzen zait, halere, uste dut tresnak eta formakuntza beharko nukeela kasu eta testuinguru edo ikasgela batzuen aurrean.\nCOSECHA ROJA- Campaña contra la violencia de género en Bolivia\nETIKETAK #ItsasoGO, Tratu onak\nTRATU ONAK, GURE BAITAN HASTEN DIRA\nPasaden urtetako posten artean Aurreiritziak tratu onen etsai! Leire de Miguel Martinezen posta aukeratu dut. Irudia tituluaren adierazgarria dela uste dut, eta aipatzen du egun hauetan entzun ez dudan ideia: gizartean dauden aurreiritziak kalte egiten digute, gizarteak emakumeekin ( eta desberdinak direnekin) ez dauka harreman osasuntsua.\nHorren inguruan ikasleekin lantzeko materiala aipatzerakoan, oso ona iruditzen zait irakurgaietan topatu dudan TOPIKOEKIN JOLASEAN bideoa. Eztabaida eta hausnarketa bultzatzeko balio du.\nNafarroako gobernuak argitaratutako amodio zintzoen gida interesgarria oso iruditzen zait\nEta, harreman eta tratu onak gazteekin lantzeko “lo malo” abestia aktualitatekoa eta era positiboan lantzeko balio du.\nAbestiaren hitzetan irakurri dezakegu: “letra la noche es para mi…” eta “yo decido el cuando el donde y el con quien”. Testua oso adierazgarria da: ahalduntze modu bat da abesti hau, hau da gure burua maitatzeko era zuzena.\nGizarteak, eta Hezkuntzak dituen erronkak erreparatzean, ilargipean irratsaioan Olatz Berastegiri entzundakoak oinarri bezala hartuta, hauek direla esango nuke:\n1) Gure burua eta gorputza ezagutu eta maitatu: autoestima landu\n2) Ondoan ditugunak errespetatu eta onartu diren moduan: tratu onak guretzat nahi badugu bestekin hasi .\n3) Ondo sentiarazten diguten gauzak egitea, jakin behar dugu ezetz esaten\n3) Ondo sentiarazten gaituzten pertsonekin egotea, jakin behar dugu harreman osasuntsuak bilatzen\n4) komunikatzean argiak izan: naizena eta nahi dudana agertu, bestearen beharrak kontuan izaten.\n5) Bikote harremanetan partaide biek dute ardura harreman onak egon daitezen, ezin dugu beti besteari bota errua, gure ardura harreman osasuntsuak izaten badugu ere; adibidez naskatuta banago nik beti komuna garbitzen, errespetuz adierazi beharko nuke txandaka egitea nahi dudala.\nETIKETAK #Karmele, Tratu onak\nTRATU ONAK BAI!\nTRATU ONAk izango baditugu, lehenengo urratsa gure buruari so egin eta atsegin ditugun gauzen inguruan gogoeta egiteko introspekzioa egin beharko dugu. Izan ere, besteekiko harremanekin batera, norbere burua ezagutzea eta maitatzea ezinbestekoa da ongizatezko bizitza emozional baterako.\nZentzu honetan, hezkuntza esparrutik ikasleek harreman osasuntsu eta onuradunak bilatzen eta eraikitzen ikasten lagundu behar ditugu, bi norabideetan:\n● Indarkeria eta dependentzian oinarrituta dauden harremanak aztertuz, kritikatuz eta deseraikiz.\nIzan ere, Telebistastik, musikarengandik edo gizartearen bitartez oro har gazte askok maitasun erromantikoaren patroiak edo harremantzeko bestelako modu ez osasuntsuenak eskuratzen dituzte.\n● Barne- zein kanpoko-harreman positiboak eraikitzeko pautak luzatuz.\nHezkuntzaren erdigunean zaintza jarri behar dugu. Zaintzak nolabaiteko kutsu negatiboa du gaur egun, “zama” bihurtu baitugu. Batik-bat gizonek modu positiboan hartu behar dituzte heziketaren eta etxearen inguruko betebeharrak.\nTRATU ONEI buruzko ondoko dekalo honetan, gai honi buruzko zirrikitu gakoak agertzen zaizkigu:\n1. Norbere burua maitatzea. 2. Ondokoak entzun eta zaintzea. 3. Beste pertsonaren pribatutasuna errespetatzea eta ez kontrolatzea. Zeloak kanpora!4. Beste pertsonaren askatasuna eta izaera errespetatzea.5. Genero estereotipo diskriminatzaileak alboratzea.6. Genero desberdinasunaren kontra aritzea.7. Lan domestikoak partekatzea eta elkarri-laguntzea.\n8. Tratu txarrik ez ematea. 9. Beste pertsonak ez molestatu piropo nahiz beste akoso-moduekin.10. Jarrera matxistak deuseztatzea.\nElkarbizitza positiboa eraiki behar dugu da: berdintasunez, elkartasunez eta askatasunezko harremanak sustatuz, pertsona bakoitza bere identitatearekin gustura dagoela, gutxietsia sentitu gabe eta beste batzuk gutxiesteko beharrik gabe.\nIazko post-en artean Marivi Fernández-en "Tratu onak" aukeratu dut, bertan, tratu onei buruzko hausnarketa sakona egiteaz gain, askotariko baliabideak luzatzen baitira: bideoak, eskemak, dekalogo eta gomendioak...\nHoriei denei, “Los BuenosTratos” (55 min) izenburua duen dokumentala proposatu nahi dut ikasleekin gelan lantzeko. Bertan, Malagoko DBH-ko hiru ikastetxeetako nerabe talde desberdinek maitasunari, harremanei eta tratu txar/onei buruz hausnartu egiten dute. Antzoki batean girotuta dago eta ikasleek haien esperientzia txarrak kontatzen dituzte, denen artean harremantzeko beste modu posibleak aztertzen dituztelarik. 2009 urteko Malagako Zine Jaialdian aurkeztu zen dokumentala:\nETIKETAK #JanireC, Tratu onak\nHARREMAN OSASUNTSUAK SORTZEN\nBURUJABETASUNA GURE ETORKIZUNA\nIndarkeria matxistari STOP\nMatxirulo, zulo baten sar zaitez!!\nINDARKERIA MATXISTEI GERRA!!!\nOnartu dezagun, matxismoa ez da inoiz lagun!


Meiji santutegia - Wikipedia, entziklopedia askea.\n35°40′34″N 139°41′57″E / 35.676111111111°N 139.69916666667°E / 35.676111111111; 139.69916666667Koordenatuak: 35°40′34″N 139°41′57″E / 35.676111111111°N 139.69916666667°E / 35.676111111111; 139.69916666667\nIrekiera 1920ko azaroaren 1a\nMeiji santutegia (japonieraz: 明治神宮, Meiji Jingū?) Tokioko santutegi xintoista garrantzitsuena da, Shibuya auzoan kokaturik dagoena. Meiji enperadorea eta bere emazte Shōken bertan hilobiraturik daude. Urte berri egunean hiru milioi fededun biltzen dira bertan errezatzera eta amuletak erostera.\nEnperadorea 1912an hil zen eta berak eta emazteak sarritan bisitatu ohi zuten parkean tenplua eraikitzea erabaki zuen Japoniako gobernuak. 1920 eta 1921 artean eraiki zuten. Bigarren Mundu Gerrako bonbardaketetan erabat suntsitua izan zen baina norbanakoen dirulaguntzei esker berriz eraiki ahal izan zen eta gaur egungo tenpluak 1958an ireki zituen ateak.\n700.000 metro koadro dituen baso baten erdian dago Meiji santutegia. Bertan 365 espezie desberdinetako 120.000 zuhaitz daude, hauek ere jendeak borondatez emandakoak dira.\nSantutegiak berak bi eremu bereizi ditu:\nNaien: Barneko eremua da eta altxorraren museoa dauka. Bertan daude enperadorearen eta emaztearen etxe-tresnak.\nGaien: Santutegiaren kanpoaldea da. Margo galeriak Enperadorearen bizia kontatzen duten 80 mural ditu.\nHonetaz gain santutegiaren hegoaldean dagoen Yoyogi parkean Tokioko Estadio olinpikoa dago besteak beste.\nSantutegiaren torii (ataria).\nJendea errezuak idazten.\n(Japonieraz) (Ingelesez) Webgune ofiziala\nOrriaren azken aldaketa: 1 martxoa 2021, 23:59.


80. zk., 2019ko apirilaren 30a, asteartea\nPDF (360 KB - 14 orri.)\nEuskal Autonomia Erkidegoaren hondakinei buruzko politika, besteak beste, berrerabiltzean, birziklatzean eta balorizatzeko nahiz zikloak ixteko beste edozein era bultzatzean oinarritzen da, Hondakinei eta Lurzoru Kutsatuei buruzko uztailaren 28ko 22/2011 Legean eta Euskal Herriko Ingurugiroa Babesteko otsailaren 27ko 3/1998 Lege Orokorrean xedatutakoarekin bat etorriz betiere.\nEuropa 2020 estrategiaren esparruan, «Baliabideak eraginkortasunez erabiliko dituen Europa bat» lortzeko bideari ekitea da xede nagusietako bat. Esparru horretan txertatzen da «ekonomia zirkularra» kontzeptua, eta erauzketan, fabrikazioan, erabileran eta deuseztapenean oinarrituta dagoen egungo ekonomia lineala gizarte-eredu zirkular berri batera aldatzea du helburu, materialen stockak eta fluxuak, energia eta hondakinak erabili eta optimizatzen dituena, baliabideen erabileran efizientzia lortzea xede.\n2015eko abenduaren 2an, «Ekonomia Zirkularrerako Europar Batasunaren Ekintza Plana» neurri multzoa onartu zen, eta mugarri izan zen «ekonomia zirkularraren» kontzeptuaren sustapenean. Planak produktuen bizi-ziklo osoan eragitea du helburu, diseinutik hasi eta hondakin bihurtu eta berriz merkaturatu arte, baliabide berri bihurtuta. Hala, gizarte jasangarriago bat sustatzeaz gain eta enpleguaren sorrera, hazkuntza ekonomikoa eta inbertsioa bultzatzeaz gain, klima-aldaketan eragin eta ingurumena babesten da.\nZentzu horretan, 2017ko urtarrilaren 26an, Europako Batzordeak Ekonomia Zirkularrerako Ekintza Planaren emaitzei buruzko lehen txostena egin zuen; estatu kideentzako zenbait orientazio jasotzen dira, hondakinak berriz merkaturatzeko, besteak beste.\nEkonomia zirkularraren estrategia horrekin bat etorriz, dekretu honen helburua da arku elektrikoko labeetako altzairugintzako zepa beltzak balorizatzeko jardueretarako eta ondoren agregakin siderurgiko gisa erabiltzeko araubide juridiko aplikagarria ezartzea, ingurumenaren babesa eta osasun publikoa bermatuz.\nHistorikoki, gure lurraldeko altzairu-fabriken kontzentrazio handia dela eta (Estatuarekin eta Europako gainerako herrialdeekin alderatuta), altzairugintzako zepak hondakin-korronte oso esanguratsua izan dira Euskal Autonomia Erkidegoan. Esaterako, 2016an, altzairugintzako zepak izan ziren bigarren hondakin garrantzitsuenak EAEn, sorkuntzari dagokionez; inbentarioan jasotako hondakinen guztizkoaren % 16 ziren.\nEuskal Autonomia Erkidegoaren ingurumen-organoak jasotako datuek agerian uzten dute zepa horiek hondakindegira eramanez deuseztatzea ohiko kudeaketa modua dela, horrek ingurumen-inpaktu kaltegarriak eragiten dituelarik.\nDekretu-proiektua Euskal Autonomia Erkidegoko Hondakinak Prebenitzeko eta Kudeatzeko 2020ko - «Ekonomia zirkular baterantz» Planaren esparruan kokatzen da, Garapen Jasangarrirako Euskal Ingurumen Estrategia 2002-2020ko Euskal Autonomia Erkidegoko IV. Ingurumen Esparru Programatik eratorrita. Plan horrek garapen jasangarrirako Nazio Batuen 2030eko Agendaren esparruan sortutako Euskadi-Basque Country 2030 Agendako Garapen Jasangarrirako 12. helburua, «Kontsumo eta garapen jasangarriko modalitateak bermatzea» lortzen lagunduko du.\nBeraz, Europar Batasunaren eta Euskal Autonomia Erkidegoko Hondakinak Prebenitzeko eta Kudeatzeko 2020ko Planaren helburu estrategikoekin bat etorriz, zepa horiek balorizatzea, askotan zenbait lehengairen antzeko ezaugarriak dituztenez, sustatu beharreko praktika bat da Euskadiko hondakinen kudeaketak dituen arazo nagusietako bat konpontzeko.\n2003. urtean, otsailaren 18ko 34/2003 Dekretua onartu zen, altzairua arku elektrikoko labean fabrikatzeak sorrarazten duen zepa balorizatzea eta gerora erabiltzea Euskal Autonomia Erkidegoan arautzen duena, eta hori lehen urratsa izan zen era horretako hondakinen balorizazioaren sustapenean. Horren helburua hau zen: hondakin horiek erabiliz, baliabide naturaletatik erauzten direnen antzeko ezaugarriak dituzten ale-materialak lortzen saiatzea, eraikuntzan eta beste erabilera batzuetan erabili ahal izateko eta, horrela, hondakin horiek hondakindegietara botaz deuseztatzeko beharrik ez izateko.\nDekretu honek berritasun handiak ditu otsailaren 18ko 34/2003 Dekretuaren aldean (dekretu horrek arautzen du Euskal Autonomia Erkidegoan altzairua arku elektrikoko labean fabrikatzeak sorrarazten duen zepa balorizatzea eta gerora erabiltzea). Horrela, beste industria-ekoizpen batzuetan lehengai gisa erabiltzeaz gain, Euskal Autonomia Erkidegoan agregakin siderurgikoak erabiltzeko onartuta dauden erabilera motak 3 kategoriatan sailkatuta daude, betiere dekretuan deskribatutako ingurumen-irizpideak kontuan hartuta. Alde batetik, aplikazio aglutinatuak daude (1. mota). Bestetik, aglutinatu gabeko aplikazioak, bi motatan (2. eta 3. motak). Azken horiek materialen lixibiatze-indizeei eta bete beharreko erabilera-baldintzei (iragazgaiztea) loturik egongo dira.\nBestalde, eraikuntzako aplikazioetan agregakin siderurgikoak erabiltzea ingurumen-kalte potentzialei lotuta dago, baldin eta agregakinen osagaiak askatu egiten badira. Hori dela eta, produktu horien portaera onargarria bermatzeko eta ingurumena arrisku potentzial horretatik babesteko irizpide eta baldintza batzuk ezarri dira.\nDekretu honek zepak balorizatzeko jardueretarako araubide juridiko aplikagarrian proposatzen dituen aldaketak ere garrantzitsuak dira. Euskadin ekoizten den altzairu eta, beraz, zepa beltzen kopuru handia dela-eta, euskal administrazioek Euskadiko altzairugintzako zepa beltzak balorizatzeko eta gero horiek erabiltzeko esparru arauemailea eta metodologikoa ezarri zuten XX. mendeko azken hamarkadan sortutako hondakinen bolumena dela eta. Esparru hori otsailaren 18ko 34/2003 Dekretuan zehaztuta geratu zen (dekretu horrek arautzen du arku elektrikoko labeetako altzairugintzako zepa beltzen balorizazioa eta geroko erabilera, Euskal Autonomia Erkidegoan).\n2006. eta 2015. urteen artean, arku elektrikoko labe bidezko fusiotik sortutako zepa beltzaren balorizaziotik eratorritako agregakin siderurgikoa ekoizteko hainbat planta ezarri ziren Euskal Autonomia Erkidegoan, merkatuaren eskari iraunkorrak bermatzeko, esaterako, hormigoiaren ekoizpenean erabiltzeko. Euskal Autonomia Erkidegoko hondakin-korronteak kudeatzeko eta berrerabiltzeko politika publikoen barruan hainbat proiektu garatu dira hondakin industrialen familia hori hobeto ezagutzeko, izaerari eta ingurumen-ebaluaziorako hurbilketa metodologikoari dagokienez: lixibiazio-entseguak, epe luzerako portaeraren modelizazioa, onarpen-irizpideak, analisi ekotoxikologikoak edo egoera jakin batzuetarako arriskuen analisia.\nXXI. mendeko bigarren hamarkada honetan, zepa beltzak tratatzeko enpresen eta azken erabiltzaileen aldetik egin den burdingintzako erabilera berrien eskaria gero eta handiagoa denez, Euskal Autonomia Erkidegoan arku elektrikoko labeetako altzairugintzako zepa beltzen balorizazioa eta ondorengo erabilera arautzen dituen otsailaren 18ko 34/2003 Dekretua zaharkitua geratu da, hein batean, erabilera-aplikazioei dagokienez. Horregatik guztiagatik, beharrezkoa izan da hasierako esparrua berrikustea esparru horren eboluzioa zehazteko, betiere merkatuaren eskaria eta egungo ezagutza-gabeziak kontuan hartuz.\nGaur egungo garapen teknologikoak eta zepak balorizatzeko jardueren esparruan egin diren ingurumen-arriskuen ebaluazio-prozesuetan lortutako emaitza positiboek argi eta garbi frogatu dute agregakin siderurgikoak erabil daitezkeela eraikuntzaren sektorean eta zementuaren fabrikazioan, hala, horiek ordezten dituzten lehengaien erauzketatik eta horiek prozesatzetik eta zabortegian deuseztatzetik eratorritako ingurumen-inpaktuak murriztuz. Horrela, bada, ezinbestekoa da hondakin mota horren balorizazioari buruzko araudia eguneratzea; izan ere, hark ezagutza teknikoaren gaur egungo egoera hartu beharko du barne, mota horretako zepak modu egokian balorizatu ahal izateko.\nPremisa horiekin bat etorriz, arku elektrikoko labeetako altzairugintzako zepa beltzak balorizatzeko jarduerak arautzen ditu Dekretu honek, eta horiek siderurgiako agregakin bihurtu ondoren zer erabilera izan dezaketen zehaztu. Edonola ere, erabileren zerrenda hori ingurumen-ikuspegitik bakarrik ezartzen da. Horregatik, balorizatutako zepen azken erabilerak bete egin behar ditu eraikuntzaren alorreko betekizun teknikoak eta erabileraren arabera aplikatu beharreko beste guztiak.\nBeraz, ez da baztertzen gai horretan eskumena duten beste organo batzuek ere erabakitzea.\nArau eta araudi teknikoei eta informazioaren gizartearen zerbitzuei buruzko informazio-prozedura ezarri zaio xedapen honi, Europako Parlamentuaren eta Kontseiluaren irailaren 9ko 2015/1535/EB Zuzentarauan aurreikusitakoaren arabera; izan ere, horren bidez ezartzen da informazioaren gizartearen zerbitzuei buruzko araudi teknikoen eta arauen arloko informaziorako prozedura bat.\nXedapen orokorrak egiteko prozedurari buruzko abenduaren 22ko 8/2003 Legean eta gainerako araudi aplikagarrian xedatutako izapideak egin ondoren, Ingurumen, Lurralde Plangintza eta Etxebizitzako sailburuak hala proposatuta eta Euskadiko Aholku Batzorde Juridikoarekin bat etorriz, eta Gobernu Kontseiluak 2019ko apirilaren 9ko bilkuran hala eztabaidatu eta onartu ondoren, honako hau\nDekretu honen helburua da Euskal Autonomia Erkidegoan, arku elektrikoko labeetako altzairugintzako zepa beltzak balorizatzeko jardueretarako eta ondoren agregakin siderurgiko gisa erabiltzeko araubide juridiko aplikagarria ezartzea, ingurumenaren babesa eta osasun publikoa bermatuz.\nDekretu honetan erabilitako kontzeptuek esanahi hau dute:\na) Zepa beltza: txatarra urtzeko prozesuan sortzen den arku elektrikoko labeetako altzairugintzako zepa.\nb) Zepen balorizazioa: zepa-ekoizleak edo hirugarren batek aplikatutako prozedura. Horri esker, zepetan dauden baliabideak aprobetxa daitezke, eta, zehazki, zepetatik agregakin naturalen ordezko izan daitezkeen material inorganikoak lor daitezke, giza osasuna arriskuan jarri gabe eta ingurugiroa kaltetu dezaketen metodo edo prozedurarik gabe.\nc) Arku elektrikoko labea: arku elektriko baten bidez txatarra berotuz altzairua sortzen duen instalazioa; hura beste sargai batzuekin osatu ahal izango da, zuzeneko erredukzioko burdinarekin eta arrabioarekin, adibidez.\nd) Agregakin siderurgikoa: dekretu honi jarraikiz, arku elektrikoko labeetako altzairugintzako zepa beltzen balorizaziotik eratorritako materiala.\ne) Aglutinatutako aplikazioak: edozein konglomeratzailerekin nahastutako material granularrak erabiltzea. Nahaste horrek kohesioa ematen dio aplikazioari agregakinak matrize inorganiko batean kapsularatuz. Horrela, giroarekiko esposizioa eta osagaien hedapena hutsa edo hutsala dela esango dugu.\nf) Aglutinatu gabeko aplikazioak (edo aplikazio granularra): material granularrak erabiltzea askotariko hiri-lanetan, hainbat geruzatan trinkotuz, konglomeratzailerik gehitu gabe.\ng) Aplikazio drainatzailea: urak biltzea eta bideratzea du helburu.\n3. artikulua.– Zepa beltzen balorizaziorako baimenak.\n1.– Arku elektrikoko labeetako altzairugintzako zepa beltzen balorizaziorako jarduerak garatzeko ezinbestekoa izango da, aurrez, Euskal Autonomia Erkidegoko ingurumen-organoaren baimena izatea, hondakinei eta lurzoru kutsatuei buruzko araudiak edo, hala badagokio, kutsadurari aurrea hartzeko eta kutsadura kontrolatzeko araudiak ezarritako baldintzetan.\n2.– Baimena jarduera baterako edo gehiagotarako eman ahal izango da, jarduerari aplikatu beharreko beste edozein arauditan eskatzen diren baimenak edo lizentziak behar izatea bazterretsi gabe.\n3.– Jarduera garatuko den instalazioak ikuskatu ondoren eta kasu bakoitzean beharrezkoak diren egiaztapenak egin ondoren emango da baimena.\n4.– Dekretu honen I. eta II. eranskinetan zehaztuko dira administrazio-baimena emateko baldintzak, instalazioaren betekizunak, zepa beltzen balorizaziorako oinarrizko jarduerak eta ingurumen-kontrolerako neurriak, baita hondakinen eta lurzoru kutsatuen araudian ere, edo, hala badagokio, kutsatzea prebenitzeko eta kutsadura kontrolatzeko araudian.\n4. artikulua.– Baimen-eskaeren edukia.\n1.– Arku elektrikoko labeetako altzairugintzako zepa beltzen balorizaziorako jarduerak baimentzeko eskaerek hondakinei eta lurzoru kutsatuei buruzko araudian edo, hala badagokie, kutsatzea prebenitzeko eta kutsadura kontrolatzeko araudian zehaztutako informazioa hartu beharko dute barne, gutxienez.\n2.– Dekretu honen I. eranskinak barne hartzen dituen zepa beltzen balorizazio-instalazioen baldintza teknikoak betetzearen egiaztagiriez gain, honako informazio hau aurkeztu beharko da:\na) Tratamendu-prozesuaren deskribapena, dekretu honen I. eranskinean zehazten diren irizpideak bermatuz.\nb) Balorizatutako produktuaren karakterizaziorako entsegu-planen banakapena, aurreikusitako erabilera bakoitzaren arabera eta dekretu honen II. eranskinarekin bat etorriz.\n5. artikulua.– Zepak balorizatzeko jardueren pertsona titularren betebeharrak.\nHondakinei eta kutsatutako lurzoruei buruzko legeriak edo, hala badagokio, kutsatzea prebenitzeko eta kutsadura kontrolatzeko legeriak jasotzen dituen gainerako betebeharrak bazterretsi gabe, zepak balorizatzeko jardueren pertsona titularrek honako betebehar hauek bete beharko dituzte:\na) Baimenean aurreikusten den moduan tratatu beharko dituzte hondakinak.\nb) Hondakinak lekualdatzeko erregimenetik eratorritako betebeharrak, hondakinen eta kutsatutako lurzoruen uztailaren 28ko 22/2011 Legearekin eta Estatuko lurraldearen barneko hondakinen lekualdaketa arautzen duen martxoaren 13ko 180/2015 Errege Dekretuarekin edo hura ordezten duen arauarekin bat etorriz.\nc) Erabiltzaileei agregakin siderurgikoen ingurumen-ezaugarriak jakinarazi beharko zaizkie, bai eta zertarako erabil daitezkeen eta erabilera horietarako ezarritako murrizketak ere.\nd) Agregakin siderurgikoaren CE markatuari dagozkion frogagiriak izan eta horiek azken erakunde erabiltzaileari aurkeztu beharko zaizkie.\ne) Artxibo eguneratu bat izan beharko dute Euskal Autonomia Erkidegoko ingurumen-organoaren eskura. Bertan, honako hauek jasoko dira ordena kronologikoan: balorizatu beharreko zepen kantitatea eta jatorria, agregakin siderurgikoen kantitateak (izan dezaketen erabileraren arabera) eta azken erabiltzaileak.\nf) Hurrengo artikuluan aurreikusten diren analisiak eta laginketak egin beharko dituzte.\n6. artikulua.– Balorizatutako zepen analisiak eta laginketak.\n1.– Aurreko artikuluan jasotako betebehar orokorrez gain, zepa beltzen balorizaziotik eratorritako agregakin siderurgikoak hurrengo artikuluan aurreikusten direnetarako erabiltzen hasi aurretik, balorizatzeko jarduerak egiten dituztenek dekretu honen II. eranskinean zehazten diren laginketak eta analisiak egin beharko dituzte, agregakin siderurgikoen ingurumen-ezaugarriak aurreikusitako erabilerara egokitzen direla egiaztatzeko.\n2.– Zehaztu beharreko parametroak eta horien muga-balioak dekretu honen II. eranskinean jasotakoak izango dira; azken horiek ezin izango dira egokitu beste material batzuk gehituta edo nahastuta.\n3.– Lurzorua babesteko betekizunak betetze aldera, lurzorua kutsatzea saihestu eta kutsatutakoa garbitzeko ekainaren 25eko 4/2015 Legean jasotzen den moduan, 7. artikuluko 2. eta 3. motetan deskribatutako erabilerak izango dituzten agregakin siderurgikoek behar bezala bete beharko dituzte dekretu honen II. eranskinaren 2. taulan jasotzen diren metal astunen eduki osoaren mugak.\n4.– Agregakin siderurgikoek CE markatua izango dute Europako legeria aplikatu behar zaien erabileren kasuan.\n7. artikulua.– Siderurgiako agregakinen erabilera onargarriak.\n1.– Zepa beltzen balorizaziotik eratorritako siderurgia-agregakinak jarraian ezartzen diren erabileretarako erabili ahal izango dira, 8. artikuluan ezartzen diren erabilera baldintzekin.\n1. mota.– Aplikazio aglutinatuak.\nAle-materialak multzo osoari kohesioa ematen dioten beste edozein konglomeratzailerekin nahastuta erabiltzea, agregakinak matrize inorganiko batean kapsulatuz, zeinean ez baitago ingurunerako esposiziorik eta osagaien askapenik, edo hori hutsaren hurrengoa baita.\n– Egiturazko hormigoia.\n– Hormigoi prestatua.\n– Hormigoi-prefabrikatuak: blokeak, zintarriak, zoladurak, oztopoak, hodiak eta antzekoak.\n– Hormigoizko kutxak portuetako dikeetarako.\n2) Egiturakoa ez den hormigoia:\n3) Errepideetarako hormigoia:\n– Hormigoizko zoladura: bi geruza dauzkaten zoladuren beheko geruza.\n– Zementu gutxiko hormigoi bibratua.\n4) Zementuz tratatutako materiala:\n– Legar-zementua (zementu-zepa).\n5) Beroko nahaste bituminosoak:\n– Hormigoi bituminosoa.\n– Gurpilbideko geruzarako nahaste bituminosoak.\n– Nahaste drainatzaileak eta jarraitasunik gabeko nahasteak.\n6) Hotzeko nahaste bituminosoak.\n7) Azaleko tratamenduak, hartxintxarrarekin.\n2. mota.– Aglutinatu gabeko aplikazioak guztiz iragazgaitza ez den estalkipean.\nGeruzatan antolatuta trinkotutako material granularrak erabiltzea askotariko hirigintza-lanetan, konglomeratzailerik gabe eta guztiz iragazgaitzak ez diren materialen estalkipean, II. eranskinean jasotako 1. taulan deskribatutakoaren arabera.\n1) Lubetetako ezponda-guneak (dike-bizkarrak).\n2) Betelan lokalizatuak edo lubetei asimilagarriak oso iragazgaitza ez den estalkipean:\n– Estrados-betelanak fabrika-obretan.\n– Estrados-betelanak euste-hormetan.\n– Hodiak estaltzeko betelanak.\n– Lursailen eta lubeten nibelazioa.\n3) Burdinbideen azpi-balastoa.\n4) Bide-egituretarako soinu-patailaketak.\n3. mota.– Aglutinatu gabeko aplikazioak, guztiz iragazgaitza den estaldurapean.\nGeruzatan konpaktatutako materialen erabilera, inolako konglomeratzailerik gehitu gabe obra zibileko unitateak egiteko. Mota honekin, iragazgaiztea bermatzen duten estaldurak erabili behar dira, II. eranskineko 1. taulan deskribatutakoaren arabera.\n2) Oinezkoentzako eta txirrindularientzako bideen eta kirol-pisten oinarri/oinarri-azpiak.\n3) Zabalgune hobetuak.\n4) Lubetak, ezpondako ageriko guneak izan ezik (lur naturaleko estaldurak dituztenean ere).\n5) Lubetetako ezponda-guneak (dike-bizkarrak).\n6) Iragazgaizte altuko estaldurapean dauden betegarriak.\n– Zangetan, hoditerien estalduretan eta espaloi azpiko nibelazioetan erabilitako betelanak.\n– Zolarri azpiko enkatxoak.\n– Estrados-betelanak azpiko pasabideetako hormetan.\n– Estrados-betelanak zubietako estribuetan.\n– Estrados-betelanak euste-hormetan (azpiko galtzadetan).\n– Barne-betelanak itxitako hormigoi-kutxetan.\n2.– Agregakin siderurgikoak erabili ahal izango dira zabortegiak estaltzeko eta horien barnean behin-behineko pistak eraikitzeko. Agregakin horiek hondakinak onartzeko baldintzak bete beharko dituzte, kasuan kasuko zabortegiaren arabera.\n3.– Agregakin siderurgikoak lehengai gisa erabili ahal izango dira zementua fabrikatzeko.\n4.– II. eranskinaren 3. taulan zehaztutako lixibiazio-baldintzak bete, baina II. eranskinaren 2. taulan jasotako edukiaren baldintzak betetzen ez dituzten 2. eta 3. motetan erabili behar diren agregakin siderurgikoek ezin izango dute kontaktu zuzenik izan lurzoruarekin. Kasu horretan, 2. eta 3. motetarako deskribatutako erabileretan bakarrik erabili ahal izango dira agregakin siderurgiko horiek, betiere lurzoru naturalarekin kontaktuan ez egotea bermatuko duen eraikuntza-materialez egindako geruza bat badago.\n5.– Agregakin siderurgikoek dekretu honetan aurreikusitako erabilerak bakarrik izan ditzakete, Euskal Autonomia Erkidegoko ingurumen-organoaren berariazko baimena duten kasuetan salbu. Baimen hori salbuespenezko egoeretan bakarrik eman ahal izango da, erakunde interesdunak proposatutako erabileraren egokitasuna frogatu ondoren.\n6.– Dekretu honen xede diren agregakin siderurgikoen erabilera errazteko helburuarekin, Euskal Autonomia Erkidegoko Administrazio Orokorreko ingurumen-arloko sail eskudunak jarraibideak edo gida teknikoak argitaratu ahal izango ditu, besteak beste, erabiltzeko onartu diren agregakin siderurgiko motak xehetasunez deskribatzeko.\n8. artikulua.– Siderurgiako agregakinen erabileraren mugak.\nAgregakin siderurgikoak aurreko artikuluaren 7.1 apartatuaren b) eta c) letretan aurreikusten diren aglutinatu gabeko erabileretarako erabili behar direnean, horiek honako muga hauek bete beharko dituzte, oro har:\na) Ez dira erabiliko natura kontserbatzeko araudiak barne hartzen dituen babes bereziko irudiren bat duten eremuetan edo lekuetan.\nb) Ez da erabiliko lurzoruarekin kontaktu zuzena duen agregakin siderurgikorik «Beste erabilera batzuk» dituzten guneetan, betiere lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen I. eranskinari jarraikiz.\nc) Ez dira erabiliko urarekin kontaktuan dauden erabileretan.\nd) Ez dira material granular gisa erabiliko aplikazio drainatzaileetan edo ura aldi baterako jariatzen den lekuetan.\ne) Ez dira erabiliko estaldurarik gabeko erabileretan, hala nola basoko pistetan, asfaltatu gabeko edo hormigoi bidezko landa-bideetan edo trenbideko balastoetan.\n9. artikulua.– Erabili aurretik, agregakin siderurgikoa biltegiratzeko betebeharrak.\nAgregakin siderurgikoa biltegiratzen duten eta haren azken erabiltzaileak ez diren pertsona fisikoek edo juridikoek honako betebehar hauek bete beharko dituzte:\na) Baimendutako balorizazio-instalazioetatik eratorritako agregakin siderurgikoa bakarrik eskuratu ahal izango dute.\nb) Ingurumen-baldintzak betetzen dituztela frogatzen duten agiriak izan beharko dituzte, Dekretu honetan deskribatutakoaren arabera, baita agregakin siderurgikoaren CE markatuari dagokiona ere.\nc) Agregakin siderurgikoa erabili aurretik biltegiratu ahal izateko, hark ingurumenari eragiten ez diola bermatu beharko da.\nd) Artxibo eguneratu bat izan beharko dute Euskal Autonomia Erkidegoko ingurumen-organoaren eskura. Bertan, honako hauek jasoko dira ordena kronologikoan: eskuratutako agregakin siderurgikoen kantitatea eta jatorria (erabilera motaren arabera), eta hornitutako agregakinen helmuga (erabilera motaren arabera). Informazioa artxibatuta egongo da hiru urtez, gutxienez.\n10. artikulua.– Agregakin siderurgikoaren azken erakunde erabiltzaileen betebeharrak.\nAgregakin siderurgikoaren azken erabiltzaileek, dekretu honetan zehazten diren gainerako betebeharrez gain, honako hauek bete beharko dituzte:\na) Baimendutako balorizazio-instalazioetatik eratorritako agregakin siderurgikoa bakarrik erabili ahal izango dute.\nc) Dekretu honetan zehaztutako erabilerei jarraikiz erabili beharko dute agregakin siderurgikoa.\nd) Agregakin siderurgikoei emango zaien erabileren berri emango zaio agregakin siderurgikoaren pertsona hornitzaileari.\ne) Hala badagokio, agregakin siderurgikoen erabilerari buruzko informazioa gehitu beharko zaio obraren dokumentazio teknikoari, hura arautzen duen sektoreko araudian zehaztutako baldintzetan.\n11. artikulua.– Zehapen-araubidea.\nDekretu honek ezarritako betebeharrak betetzen ez badira, hondakinen eta lurzoru kutsatuen araudian aurreikusitako diziplina-araubidean edo, hala badagokio, kutsaduraren prebentzioari eta kontrol integratuari buruzko arauan eta Euskal Herriko Ingurumena Babesteko otsailaren 27ko 3/1998 Lege Orokorrean aurreikusitako zehapen-araubidea aplikatuko da.\nXEDAPEN IRAGANKORRA.– Lehendik dauden jarduerak egokitzea.\nArku elektrikoko labeko altzairugintzako zepa beltzak balorizatzeko jarduerak dekretu honetan xedatutakora egokitu beharko dira, urte bateko epean, dekretua indarrean jartzen denetik hasita.\nIndargabetuta geratzen da otsailaren 18ko 34/2003 Dekretua, altzairua arku elektrikoko labean fabrikatzeak sorrarazten duen zepa balorizatzea eta gerora erabiltzea Euskal Autonomia Erkidegoan arautzen duena.\nEra berean, indargabetuta geratzen dira maila bereko edo apalagoko xedapen guztiak, baldin eta dekretu-proiektuan xedatutakoaren kontra egiten badute edo harekin bateraezinak badira.\nAZKEN XEDAPENETAKO LEHENENGOA.– Hondakinak hondakindegietan biltegiratuta eta betelanak eginda ezabatzea arautzen duen otsailaren 24ko 49/2009 Dekretuaren 6.h) artikuluaren aldaketa.\nAldatu egiten da hondakinak hondakindegietan biltegiratuta eta betelanak eginda ezabatzea arautzen duen 2009ko otsailaren 24ko 49/2009 Dekretuaren 6.h) artikulua, eta honela geratzen da:\n«h) Balorizazioaren xede izan daitezkeen hondakinak, hala nola beira, papera-kartoia, ontziak, eraikuntza- eta eraispen-hondakinak, zura, ekipo elektrikoak eta elektronikoak, baloriza daitezkeen arku elektrikoko labeetako altzairugintzatik eratorritako zepa beltzak eta abar. Zerrenda hori erregelamendu bidez handituko da, hondakin berriak balorizatzeko gestore baimendu berriak sortu ahala».\nAZKEN XEDAPENETAKO BIGARRENA.– Dekretua garatzeko eta haren eranskinak egokitzeko ahalmen arauemailea.\nIngurumenaren arloan eskumenak dituen sailari ahalmena ematen zaio dekretu honetan ezarritakoa garatzeko behar diren xedapen eta jarraibide tekniko guztiak eman ditzan.\nEra berean, Euskal Autonomia Erkidegoko Administrazio Orokorreko ingurumenaren arloan eskumenak dituen saileko pertsona titularrak Dekretu honetako eranskinak aldatu ahal izango ditu, horiek araudi aplikagarrira eta ingurumen-arloko eskakizunetara edo kasu bakoitzean beharrezkoak diren izaera zientifiko edo teknikoko eskakizunetara egokitzeko helburuarekin.\nAZKEN XEDAPENETAKO HIRUGARRENA.– Indarrean jartzea.\nVitoria-Gasteizen, 2019ko apirilaren 9an.\nI. ERANSKINA APIRILAREN 9KO 64/2019 DEKRETUARENA\n1.– Zepa beltzak balorizatzeko instalazioen eskakizun teknikoak:\nZepa beltzak balorizatzeko instalazioek eskakizun tekniko hauek bete beharko dituzte:\na) Zepa beltzen biltegia, balorizazio-instalazioak, balorizatutako zepa metatuak eta ibilgailuen eta makinen instalazio barruko zirkulazio-eremuak geruza iragazgaitz baten gainean ezarriko dira, ibilgailuen eta makinen joan-etorriak jasango dituena. Apartatu honen ondorioetarako, geruza iragazgaitza izango da k = 1 × 10-7 m/s-ko iragazkortasun hidrauliko saturatua eta metro 1eko lodiera duen barrera geologiko bat edo babes baliokidea ematen duen beste material bateko geruza bat (adibidez, hormigoi dardaratuzko zolata bat).\nb) Eranskin honen bigarren apartatuan aurreikusten diren jarduerak garatuko diren guneetan zoladura egokia eta pendiza nahikoen diseinua ezarri beharko dira, euri-urak eta, hala badagokio, gurpilak garbitzeko instalazioetatik datozen urak dekantazio-putzu batera bideratzeko; hark lehen hogei minutuetako euri-urak jasotzeko modukoa izan beharko du, hamar urteko errepikatze-denbora kontuan hartuta.\nc) Tratatutako eta tratatu gabeko materialak nahastea eta tratatutako material-zatiki desberdinak nahastea galaraziko duten elementuak izan beharko dira.\nd) Hautsaren kontrako neurriak izatea: karinatuak, ur-aspertsoreak, mahuka malguak, biltegiratutako materialen ureztapena sasoi haizetsuetan, bideen ureztapena ibilgailuak eta makineria igarotzen diren lekuetan.\n2.– Balorizazio-prozesuaren oinarrizko jarduerak.\n1) Zepa beltzen balorizazio-prozesuak, zepa horiek agregakin siderurgiko bihurtzekoak, hainbat etapa ditu, azken erabileraren arabera, lortutako material granularraren egonkortasun bolumetrikoa, kalitatea eta tamaina bermatu eta, horrela, aplikazio ezberdinetarako merkaturatu ahal izateko.\n2) Erakunde balorizatzaileak honako irizpide tekniko hauek betetzen direla bermatuko du:\na) Zepa beltza biltegiratzea.\nBereizketa fisiko nahikoa ezarriko da metatutako materialen artean, zepa zuriak beltzarekin kontakturik ez duela bermatzeko moduan.\nJatorrizko zepa beltzean edo eratorritako siderurgiako agregakinetan dauden eta hedakorrak izan litezkeen konposatuen egonkortzea heltze- eta zahartze-prozesuen bidez bermatuko da, zepa beltzean, tratatu baino lehen, zein tratamendutik sortutako siderurgiako agregakinean. Heltze- eta zahartze-prozesuak hauek izan daitezke: ureztatzea, metatutako materiala iraultzea, atmosferako CO2aren presentzian metatzea edo konposatu hedakorrak karbonato bihurtzea helburu duten karbonatazio bizkortuko beste prozesu batzuk.\nHorrenbestez, umotze- eta zahartze-aldia 3 eta 120 egun bitartekoa izan daiteke zepa motaren, hozte-prozesuaren, aplikazio jakin baterako hedatze-xedearen eta hautatutako zahartze-prozeduraren arabera. Edonola ere, agregakin siderurgikoan nahitaez bermatu beharko da espantsibitatearen balioa, UNE EN 1744 arauaren 19.3 apartatuari eta erabilera bakoitzeko eskakizunei jarraikiz zehaztua.\nZepa xehatzeko erabiltzen den birrintze-teknologiak tamaina egokiak, haustura-aurpegiak eta jatorrizko zepan xurgatutako elementu metalikoen ezabapen onena bermatu beharko ditu. Birrintzearen produktuak erabilera bakoitzerako eskatzen den granulometria errespetatu beharko du.\nGutxienez desferretizazio-sistema bat egon beharko da, ahalik eta burdin metaliko gehien ateratzeko.\nZinten edo beste bitarteko batzuen bitartez bahera iristen den material granularra erabilerek zehaztutako tamainen arabera sailkatuko da.\ne) Material siderurgiko granularraren metaketak, frakzioen arabera sailkatuta.\nAle-materiala frakzio granulometriko bereizien arabera sailkatuko da, dekretu honetan arautzen diren erabilerei erreparatuz. Frakzio granulometriko horiek gainazal iragazgaitz baten gainean metatuko dira.\nf) Agregakin siderurgikoaren karakterizazioa.\nAgregakin siderurgikoa bidali aurretik, erakunde balorizatzaileak metal astunen eduki osoa, lixibiatuaren potentziala eta espantsibitatea zehaztu beharko ditu, Dekretu honetako II. eranskinean zehaztutako irizpideak kontuan hartuta.\nII. ERANSKINA, APIRILAREN 9KO 64/2019 DEKRETUARENA\n1.– Ingurumen-arloko irizpideak.\nJarraian, dekretu honetan arautzen diren agregakin siderurgikoen erakunde balorizatzaileei eskatzen zaizkien ingurumen-irizpideak zehazten dira, Dekretu honetan aurreikusitako erabilera motetarako.\nAglutinatutako aplikazioetan (1. mota) erabiltzen diren agregakin siderurgikoek ez dituzte ingurumen-kontroleko neurriak beharko ingurumenari eragiten ez diotela frogatzen bada.\nAglutinatu gabeko aplikazioetan erabilitako agregakin siderurgikoak (2. eta 3. motak) honako ebaluazio-irizpideen eta ingurumen-kontrolen menpe egongo dira:\n1. taula.– Agregakin siderurgikoen aplikazio motak, erabiltzeko baldintzak eta iragazgaizte-elementuak.\n2.– Metalen guztizko edukia.\nAgregakina zuzenean lurzoruarekin kontaktuan erabiltzen den aplikazioetan (2. eta 3. motak), agregakinaren guztizko kontzentrazioa 2. taulan jasotzen diren kontzentrazioak baino baxuagoa izango beharko da orokorrean.\n2. taula.– Aglutinatu gabeko aplikazioetako agregakin siderurgikoak izan ditzakeen gehieneko balioak.\nSiderurgiako agregakinen lixibiazioaren kontrola egin beharko da. Horretarako, lixibiazio-entsegu bat egingo zaie, UNE-EN-12457-4 arauaren arabera, eta 3. taulan ezartzen diren lixibiazioko muga-balioak gainditzen ez direla egiaztatuko da.\n3. taula.– 2. eta 3. motetako aglutinatu gabeko aplikazioetan agregakin siderurgikoek izan ditzaketen lixibiatze-balio maximoak (UNE-EN 12547-4).\nEspantsibitatea kontrolatu beharko da, UNE-EN 1744 arauaren 19.3 apartatuari jarraikiz, zepa beltzak eta zuriak nahastu ez direla egiaztatzeko.\n5.– Laginketen maiztasuna.\nEranskin honetan zehaztutako laginketak 4. taulan xedatutakoari jarraikiz egin beharko dira.\n4. taula.– Siderurgiako agregakinaren ekoizpenaren laginketa- eta kontrol-maiztasuna.\n(*) Ondoz ondoko hamabi laginketatan eranskin honetan xedatutakoa betetzen duten emaitzak lortzen badira, laginketen maiztasuna murriztu egingo da eta laginketa bat bakarrik egin beharko da sei hilean behin, betiere emaitza positibo horiek mantentzen badira. Hala ez bada, hasierako maiztasuna mantenduko da.\n(**) Ondoz ondoko hamabi laginketatan eranskin honetan xedatutakoa betetzen duten emaitzak lortzen badira, laginketen maiztasuna murriztu egingo da eta laginketa bat bakarrik egin beharko da hiru hilean behin, betiere emaitza positibo horiek mantentzen badira. Hala ez bada, hasierako maiztasuna mantenduko da.


Irekia Eusko Jaurlaritza - Gobierno Vasco :: IVAPek parte partzen du Espezialista ikastaroan eta Masterra Ogasun eta Finantza Publikoetan izenekoan. Bata zein bestea EHUk antolatu ditu\nIVAPek parte partzen du Espezialista…\nHerri Arduralaritzaren Euskal Erakundeak (IVAP), Justizia eta Herri Administrazio Sailari atxikitako erakunde autonomoak, Espezialista ikastaroan eta Masterra Ogasun eta Finantza Publikoetan izenekoan hartzen du parte. Bata zein bestea Euskal Herriko Unibertsitateak (EHU) antolatu ditu.\nBi kasuotan saioak Ekonomia eta Enpresa Zientzien Fakultatean (Sarriko) izango dira eta Unibertsitatetik, Eusko Jaurlaritzatik, foru aldundietatik, Estatuko Administraziotik, autonomia erkidegoetatik, Europar Batasunetik eta enpresa pribatutik etorritako irakasleek emango dituzte. Irailaren 20ra arte izena emateko aukera egongo da EHUko Graduondoko Ikasketen eta Etengabeko Atala webean.


Lurrak ohartarazten gaitu\nBERBA EIZU! | 2007-11-19 16:24\nOstegunean Sidr zikloiak Bangladesh suntsitu zuen eta 3.000.000 pertsona barrualderantz eraman behar izan zituzten.Oraingoz dakiguna da 2500 pertsona inguru hil direla baina aditu batzuk diotenez 10000 hildakora hel daiteke zifra. Honelako ezbeharrak gertatzen direnean amorrua sentitzen dut. Ez dakit gogoratzen duzuen duela gutxi aldaketa klimatikoari buruz hitz egin nuela eta une hartan esandakoa berriro errepikatzen dut: beti dira lurralde berdinak gure ongizatearen eta progresuaren ordainak jasan behar dituztenak. Bangladesh munduko lurralderik pobreenetariko bat da eta ikerketa zi...\nBERBA EIZU! | 2007-10-22 23:32\nAldaketa klimatikoa jada errealitate bat da, hemen dugu, hasia da eta gure esku dago gelditzea. Azken bolada honetan guztion ahotan ibili den arazo honi, ordea, urrutitik begiratzen dio gizarteak.Aldaketa klimatikoaren eragile bakarra gizakia da, gizakiak azkartu egin du prozesu hori. Errua beste bati egoztea oso erraza da baina hori egiteak gure kontzientzia baretzeko baino ez du balio. Aski arrunta da entzutea aldaketa klimatikoaren eragilea kapitalismoa dela. Horrek erakusten dit gizakion zinizmoa eta faltsutasunak mugak zeharo gainditzen dituela. Kapitalismoa berez ez da ezer, baldin et...\nAldaketa klimatikoa eta irtenbide nuklearra\nsare zabalean | 2007-03-15 00:15\nKitto, nahastu nauzue... aldaketa klimatikoaren kontu honi buruz neuzkan iritziak krisian sartu dira. Alde batetik badirudi egoera larria dela, eta nik ere hala uste nuen (eta aurkakoa demostratu bitartean horrela jarraituko dut), baina badira hainbat zientzialari aldaketa klimatikoaren kontu hau “politika eta mitoa” besterik ez direla diotenak (Errespetu osoz analizatutako iritziak denak, nik baino dexente gehiago dakite eta. Faltako litzateken bakarra behingoz ados jartzea izango litzateke...). Krisi honen errua joan zen egunean eitb-ko teki taka blogean irakurri nuen sarrera honek dauka....


Irekia Eusko Jaurlaritza - Gobierno Vasco :: Eusko Jaurlaritzak 75.000 euroko dirulaguntza onartu du UEMArentzat, euskaldun dentsitate handia duten udalerrietan euskara indartzeko (Gobernu Bilera 2019-09-10)\nEusko Jaurlaritzak 75.000 euroko dirulaguntza …\nEuskara zerbitzuak eskainiko dira horrelakorik ez duten udalerrietan, gazteen hizkuntza aktibazioa sustatuko da eta familia transmisioa bultzatuko da, besteak beste\nEusko Jaurlaritzako Gobernu Kontseiluak 75.000 euroko dirulaguntza zuzena onartu du, bere gaurko saioan, Udalerri Euskaldunen Mankomunitatearentzat (UEMA). Laguntzaren helburua da 2019. urtean arnasguneen eta testuinguru funtzionalen indartzeari eta ahalduntzeari begirako hainbat ekimen bultzatzea. Proiektu horien bitartez euskara zerbitzuak eskainiko dira horrelakorik ez duten udalerrietan, gazteen hizkuntza aktibazioa sustatuko da eta familia transmisioa bultzatuko da, besteak beste.\nProiektu zehatzak bultzatzeaz gain, Eusko Jaurlaritzaren eta UEMAren arteko hitzarmenari esker elkarlana areagotuko da UEMArekin, euskaldunen dentsitate handiagoa duten udalerrietan euskarazko zerbitzuak bultzatuz. Mankomunitateak honako proiektu hauek sustatuko ditu dirulaguntzaren bitartez:\nUdalerri euskaldunak babesteko prebentzio neurriak hartzen jarraitzea, Eragin Linguistikoaren Ebaluazioa (ELE) aplikatu beharraz sentsibilizatuz eta ELE aplikatzeko udaletan lana egiten jarraituz.\nUdalerriko plan eta proiektu esanguratsuenetan ELE aplikatzea\nELE metodologia zabaltzeko prestakuntza saioetan parte hartzea\nELEa egiteko lanabesa diseinatzeko proiektuan parte hartzea\nUdalerri txikienen kezka sozioekonomikoak detektatu eta esperientzia ezberdinak elkartrukatzea bultzatuko da.\nEuskara Zerbitzurik ez duten udalei hizkuntza normalizazioan eragiteko zerbitzua eskainiko da.\nArnasguneetan prebentziotik garapenera ekimena sustatuko da.\nGazteen hizkuntza aktibaziorako proiektua.\nFamilia transmisio sustatzeko egitasmoa.


Courbehaye - Wikipedia, entziklopedia askea.\n48° 09′ 29″ N, 1° 36′ 33″ E / 48.1581°N,1.6092°E / 48.1581; 1.6092Koordenatuak: 48° 09′ 29″ N, 1° 36′ 33″ E / 48.1581°N,1.6092°E / 48.1581; 1.6092\nVilliers-Saint-Orien, Baignolet, Cormainville, Nottonville, Sancheville, Fontenay-sur-Conie, Orgères-en-Beauce eta Guillonville\n66 (%48.2) 71 (%51.8)\nCourbehaye Frantziako udalerria da, Eure eta Loir departamenduan dagoena, Erdialdea-Loira Harana eskualdean. 2013an 135 biztanle zituen.\n2007an Courbehaye udalerrian erroldatutako biztanleak 119 ziren. Familiak 48 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 12 seme-alabarik gabeko familiak ziren, 16 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 86 etxebizitza zeuden, 51 familiaren etxebizitza nagusia ziren, 27 bigarren erresidentzia ziren eta 8 hutsik zeuden. Etxebizitza guzti hauek 82etxeak ziren. 51 etxebizitza nagusietatik 40 bere jabearen bizilekua ziren, 10 alokairuan okupaturik zeuden eta 1 doan lagata zegoen; 1ek gela bat zuen, 3 etxek bi zituzten, 9 etxek hiru zituzten, 11 etxek lau zituzten eta 27 etxek bost zituzten. 47 etxek euren parking plaza propioa zuten azpian. 22 etxetan ibilgailu bat zegoen eta 22 etxetan bat baino gehiago zituzten.\nCourbehaye udalerriko biztanleria-piramidea 2009an .\n2007an lan egiteko adina zuten pertsonak 66 ziren, horien artean 49 aktiboak ziren eta 17 inaktiboak ziren. 49 pertsona aktiboetatik 46 lanean zeuden (30 gizon eta 16 emakume) eta 3 langabezian zeuden (1 gizon eta 2 emakume). 17 pertsona inaktiboetatik 6 erretiraturik zeuden, 3 ikasten zeuden eta 8 "bestelako inaktibo" gisa sailkaturik zeuden.\n2009an Courbehaye udalerrian 52 unitate fiskal zeuden, 133 pertsonek osaturik. Pertsona bakoitzeko diru-sarrera fiskalaren mediana urteko 19.969 euro zen.\n2000. urtean Courbehaye udalerrian 19 nekazaritza-ustiategi zeuden, 1.665 hektarea erabiltzen.\nBNF: 152540455 (data)


Jarduerak | ALEGO-EJALE\nHasiera / Category: Jarduerak\nAtal honetan, ALEGO-EJALEk edo interesgarritzat jotzen dugun beste edozein erakunde publiko edo pribatuk antolatutako sustapen-, informazio- eta trebakuntza-jarduerak argitaratzen ditugu.\nGure helburuei lotutako jardueraren baten berri ematea nahi baduzu, idatzi helbide honetara: info@alego-ejale.com. Webgunean emango dugu zuen jardueren berri.\n“Hizkuntza ofizialak eta Legebiltzarra. Ikuspegi iurilingüistikoa” mintegia Eusko Legebiltzarrean\n31/01/2022 Jarduerak, Kategoria ezHizkuntza ofizialak eta Legebiltzarra. Ikuspegi iurilingüistikoa\nGaur goizean abiatu da “Hizkuntza ofizialak eta Legebiltzarra. Ikuspegi iurilingüistikoa” mintegia, Eusko Legebiltzarrean. Euskaltzaindiak eta Legebiltzarrak berak antolatua, ezagutza juridiko teoriko eta teknikoetan sakontzeko helburua du, hizkuntzaren ikuspegitik, eguneroko jarduera parlamentarioari begira. Andres Urrutia euskaltzainburuak ireki du saioa mintegiari izenburu ematen dion hitzaldia eginez, “Hizkuntza ofizialak eta Legebiltzarra. Ikuspegi iurilingüistikoa”. Euskaltzaindiaren hiztegia izango du hizpide…


Bizitzak erdigunera eta gora borroka feminista! | Euskal Herria Bildu Zornotza\nBizitzak erdigunera eta gora borroka feminista!\nMartxoaren 8an emakumeek gauzatuko duten greba orokorra greba politikoa izango da, funtsean borroka ezin daitekeelako izan generoen arteko berdintasun kontu soil bat, aldaketa sozial sakon batera eramango gaituen prozesu bat baizik. Bizitza erdigunean duen eredua aldarrikatuko duelako Mugimendu Feministak.\nBizitza erdigunera ekarri… bizitza ez baita arazo soil bat, izatekotan, bizitza pentsamenduaren arazo bat litzateke, emakumearen pentsamendua bezala, hots: anitza. Beraz, beti dago erdigunean eta, nolabait esatearren, etengabe galderak egiten, berezkotik baitakar eboluzioa. Eta hona iritsiz gero, esan dezakegu urtaro egokiagorik ez dagoela udaberria baino, sortzeaz eta ahalduntzeaz hitz egiteko, espazio propio bat aldarrikatzeko eta espazio horretan erne daitekeenari identitate bat atxikitzeko. Izan ere, emakumeen borroka luzea horixe izan baita: sortu, borrokatu, ahaldundu….\nAhalduntze prozesuak berez konplexuak, dinamikoak eta etengabekoak direla ulertu beharko genuke. Ahalduntze espazio berri bat eraikitzerakoan aurretik dagoen beste espazio bat desahaldunduko da. Adibidez: gizonon kulturak eraikitakoa deseraikitzen joan, naturara berriro itzuliko balitz bezala, berriro ere eraikiz joateko baina berdintasunean, errespetuan, eta lehenagotik ondo errotutako parametroak ez errepikatzeko. Horixe ere bada udaberria… Feminismoa bera ere nolabait horixe baita: joan etorri bat, teoria eta praktika uztartzen dituen prozesua.\nIaz, emakumeek, greba kontzeptu berri bat sortu eta zabaldu zuten; hain zuzen ere, bi lanak lotzen dituen greba: lan produktiboa eta zaintza lana. Biak ala biak geldituz gero, mundu osoa geldiarazteko gaitasuna lukete. Gizarte orori emakumeen emantzipazio mailak damaio emantzipazio orokorraren neurri naturala. Zenbat eta gutxiago errepikatu egun indarrean egon dauden botere parametroak, hainbat eta gertuago geundeke berdineko izate horretan. Beraz, zerbait berria sortu beharko du.\nEz dakit emakume adina erronka dauden, baina hasteko egindakoa mantendu beharreko lana da. Denon lana, zaintza lanak ere denonak diren bezala; hor dago ere genero indarkeria edota gorputza eta sexualitatea, ez esateagatik identitatea eta aukera sexualak… eta, jakina, patriarkatua, zeuon lurraldeetan eta gorputzetan burujabe izatea, gauaz eta gauean gozatzea, ni-a eta gu-a uztartzea biak ala biak, elkar eta elkarrekin joan eta jorratu daitezen.\nEzagutzak kontzientzia sortzen eta garatzen du, baina kontzientzia interpelatzen duen galdera da: eta nik, guk, zer? Egun oraindik ere, eta indartsu gainera, gizarteak egiten segitzen duen eskaintzan genero aginduek diraute. Patriarkatuak hor dirau, tente eta trinko. Akaso patriarkatu demokratikoa, eskubide asko onartuak izan direlako?… Baina oraindik zoru hauskorrean, pausoa eman eta erortzeko arriskuarekin, patriarkatua eta kapitalismoa lotuta oso doazelako. Eta ez ahaztu, patriarkatuaren eta kapitalismoaren aliantza kriminalean datzala faxismoaren egote-suspertzeak. Beraz, ezinbesteko uztarketa da borroka feminista eta borroka antifaxistarena.\nGizartean, modu zabal batean, onartuta dago emakumeek eremu orotan lan egin dezaketela; ez, ordea, gizonok. Ez momentuz, gutxienez. Emakumeek, joan-etorritako borrokei esker, jakin badakite zer nahi duten izan, baina gizonok (bederen askotxok) ez dakigu zer nolako bilakaera eraman ez garen hori izaten hasteko.\nIndarra duzue, akaso inoiz izan duzuen indar handiena, baina oraindik ez behar adina eguneroko jarrerak aldarazteko, eraldatzeko, gizartean txertatuz joateko. Ez oraindik behar adina indar gizonon erregistro mentaletan eragiteko. Egia esan, ez da zuon lana bakarrik, baizik gurea ere bai, nahiz guk oraindik ez izan argi gure nolakotasuna zein behar duen izan.\nMartxoaren 8ko kaleratze masiboa momentuko lore izan dadila… gero hurbilean, udaberrituko gaituena!


Marigny Calculator: nola erabili Marigny formula apustuetan eta erruletan\nBadakizu zertarako balio duen e nola erabili Marigny formula?\nMarigny de Grilleau (1855-1942) erruletaren ikaslea izan zen, batez ere bere liburuagatik gogoratua Le gain scientifique d'une seule unitè, testu sakratu moduko bat, "masa parekatua" jokoaren edo "arrakastatsua hautatzearen" baliozkotasunaren aldekoentzat.\nGarai hartako azterketek erruletaren Akilesen orpotzat hartzen zuena aztertzera eraman zuten, hau da: hutsuneak.\nBehatzen den aldea (hutsunea) arauaren barruan sartzen den edo jokalariak balia dezakeen muga baldintzetan zauden ulertzeko, Marigny-k formula sinplea garatu zuen, bi aukera kontrajarrien arteko aldea inoiz baino handiagoa dela ezartzen duena. ikusitako saiakeren erro karratua bost aldiz handiagoa da.\nAdibidez, 100 erruletako birak (100 = 10-eko erro karratua) Marigny-ren muga aldea 5 x 10 = 50 da.\n200 kolpetan (200 = 14,14ko erro karratua) mugako desbiderapena 5 x 14,14 = 70,7 da.\nBehatzen ari garen diferentziaren koefizientea zehazteko, ondorengo formula hau erabil dezakegu, hau da, benetan erruletaren edo beste edozein jokoaren konbinazio guztietarako baliagarria dena eta, beraz, ez bakarrik aukera soiletarako, Marigny-k bere garaian hipotesia eman zuen bezala.\nMarigny formula nola erabili: formularen azalpena\nCM= Marigny koefizientea;\nP = Konbinazioaren probabilitatea (zero kontuan hartu gabe);\nN = Behatutako saiakera kopurua;\nC = Behatutako aukeraren sorties kopurua.\nAdibidez, 200 erruletako birako ziklo batean, bosgarren seigarrena 16 aldiz atera zela grabatzen dugu: hau al da muga aldea?\nKalkuluekin burua gehiegi hautsi gabe, erabil dezakezu Marigny Calculator, beheko estekan deskargatu daiteke eta horri esker jakin dezakezu egoera ez bakarrik Erruletarako, baita beste joko batzuetarako ere, kirol apustuak barne.\nGoiko adibidean, programak itzultzen duen balioa 4,2458 da eta zalantzarik gabe altua da, baina oraindik 5eko mugatik oso urrun dago.\nNola erabili Marigny formula: kirol apustuetarako aplikazioa\nKirol apustuetarako kalkulua berdina da, goiko egiaztapena markatu behar duzu (Kirol Apustuak) eta balioak sartu behar dituzu, partidak jokatu dituzun probabilitateak barne, kasu honetan batez besteko probabilitate gisa ulertuko direnak (Batez bestekoa).\nBaina zertarako balio du Marigny koefizienteak futbol apustuak jakiteak?\nArgi dago ez dugula inoiz gure apustuetarako iradokizun zuzenik izango, baina apustu edo erruleta software honekin aplikatzen ari zaren metodoaren / hautaketaren eraginkortasuna ebaluatu dezakezu (eta ez da gutxi).\nIzan ere, zure metodoarekin erruleta edo beste edozein joko edo bookmaker jipoitu izanaren froga "ia ziurra" izan nahi baduzu, ziur aski tresna Marigny Calculator baliozko neurketa eta ziurtapen tresna izango da.\nIzan ere, zure kirol apustuen metodoarekin grabatutako emaitzak sartuz gero 5 CM-ko edo handiagoa den CM balioa lortuko bazenu, serio pentsa liteke Karibeko itsas bidaia edo beti amestu duzun luxuzko autoa erreserbatzea!\nFitxategia deskargatzea\tMarigny.zip - 1 MB


Conxemar 2007 - Arrantza eta Akuikultura - Ingurumen, Lurralde Plangintza, Nekazaritza eta Arrantza Saila - Eusko Jaurlaritza - Euskadi.eus\nEusko Jaurlaritzak itsas produktuak sustatuko ditu Conxemar 2007-n\nCONXEMAR 2007 arrain azoka Vigon egingo da urriaren 2tik 4ra, eta han izango da Eusko Jaurlaritzako Nekazaritza, Arrantza eta Elikadura Saila 10 euskal enpresek aurkeztuko dituzten produktuak bultzatzeko. Bertan izango diren sektoreak: arrain freskoa eta izoztua, prestatutako janaria eta arrain kontserbak. CONXEMAR 2007 Nekazaritza eta Arrantza Sailak euskal elikagai industriaren produktuak nazioko eta nazioarteko merkatuetan sustatzeko egiten dituen ekimenen barruan kokatzen da.\nGonzalo Sáenz de Samaniego Nekazaritza, Arrantza eta Elikadura sailburuak inauguratuko du Euskadiko pabilioia ( E24 standa). Gainera, hurbiltzen den orori dastatzera emango dizkio sukaldari profesionalek prestatuko dituzten euskal gastronomiako plater tipikoak.\nArrantzaren eta arrantzako produktu eraldatuen Plan Estrategikoaren aplikazioak nabarmen suspertu du sektorea. Izan ere, inbertsio handiak egiten ari dira eraldaketa industria hobetzeko eta berritzeko. Gure kostaldeak eskaintzen dizkigun baliabide naturalei esker, espezien ugaritasuna eta kalitatea ezaugarri dutenak, arrantza industriak leku garrantzitsua izatea lortu du euskal ekonomian eta bere produktuak munduko merkatu nagusietan saltzen ditu. Euskal erauzketa flota ezaguna da arrantza egiteko baliabide tradizionalak erabiltzeagatik, itsasoko ekosistema errespetatzeagatik eta espezieak iraunarazten laguntzeagatik.\nCONXEMAR 2007-n AURKEZTUKO DIREN ENPRESAK ETA PRODUKTUAK\nARRANKOBA Izoztutako arraina www.arrankoba.com\nBACALAOS ALKORTA Bakailaoa www.bacalaosalkorta.com\nBERMEPESCA Arrain freskoa www.bermepesca.com\n"SAN PEDRO" ARRANTZALEEN KOFRADIA Izoztutako arraina\nCONSERVAS Y AHUMADOS ANGEL Ketutako arrainak www.ahumadosdelnorte.com\nDONIBANE FISH Bakailaoa eta bestelako arrainak www.donibanefish.com\nLA BACALADERA Bakailaoa eta izoztutako arraina www.bacaladera.com\nPESCADOS LLORENTE Arrain freskoa www.pescadosllorente.com\nSALANORT Arrain kontserbak www.salanort.com\nURKABE BENETAN Prestatutakoak www.benetan.es\nAzken eguneratzea: 2007/10/30


Irekia Eusko Jaurlaritza - Gobierno Vasco :: 200.000 euro doktore ikertzaileen mugikortasun-programarako (Gobernu Bilera 2020-10-27)\nLaguntza hauen onuradun izan daitezke Zientzia, Teknologia eta Berrikuntzarako Euskal Sareko agente gisa ziurtaturiko entitateak. Euskaditik kanpo kokatutako ikerketa zentroetan egonaldiak egingo dituztenak, aldiz, laguntzen eskatzaile den entitatearekin lan-harremana duten ikertzaileak izango dira. Ikertzaile horiek doktore izan beharko dute, eta laguntza jasoko duen entitatean gutxienik bi urteko antzinatasuna.\nDestinoko zentroan egingo duen egonaldian, harrera-ekipoaren lan-ildoan integratuta dagoen ikerketa-proiektu bat, edo trukeak eta maila handiko lotura zientifikoak ezartzera bideratutako beste jarduera batzuk egin beharko ditu ikertzaileak. Egonaldi hau 2021 urtean burutu beharko da, eta gutxienik bi hilabete eta gehienez sei hilabeteko iraupena izango du.\n2020 urte honetan –iazko deialdiaren bidez- 19 euskal ikertzaile izan dira laguntza hauen onuradun, eta ikerketa atzerriko hainbat herrialdetan burutzeko laguntza izan dute, hala nola, Erresuma Batuan, Alemanian, Amerikako Estatu Batuetan, Australian, Argentinan, Suedian edo Zeelanda Berrian, besteak beste.


18 « martxoa « 2020 « Prentsa oharrak\nUdalak ez du denda eta enpresa txikiei alokatutako udal-lonjen alokairua kobratuko, koronabirusaren ondorioz jarduera etenda dagoen denbora-tartean\nKategoriak: Prentsa oharrak — Komunikazio Zerbitzua / Servicio de Comunicación — 18 martxoa 2020 12:35\nGasteizko alkateak neurri berri bat iragarri du COVID-19 pandemiarek tokiko ekonomiaren gaineko eragin negatiboa murrizteko. Apiriletik aurrera, alokairua ordaintzetik salbuetsita izango dira udal jabegoko merkataritza-lokalak alokatuta dituztenei, osasun-alarmaren ondorioz jarduera eten beharrean daudelarik. Neurria Udalak berak zein 21 Zabalgunea udal-sozietateak hirugarrenei alokatu dizkieten eta oraingo egoeran negozioa itxita eduki beharrean direnei aplikatuko zaie. Ez da alokairua kobratuko jardueraren etenak iraun bitartean.\n“Gasteizko Udala erabakitasun osoz ari da lanean osasun-krisi honi aurre egiteko, eta gure ekonomian izango duen eragina ahal den neurrian arintzeko. Horregatik, erabaki dugu denda eta enpresa txikiei alokatuta ditugun udal-lonjei dagozkien zenbatekoak ez kobratzekoa, alokairuan daudenek alarma eoerak iraun bitartean jarduerarik burutu ezin duten bitartean”, zehaztu du Gorka Urtaran.\nNeurria indarrean izango da alarma egoeraren ondorioz merkataritza- eta enpresa-jarduerak etenda dagoen bitartean. Neurria ez zaie aplikatuko elikagaiak saltzen dituzten lonjei, ez eta alarma-egoeraren dekretuak ukitzen ez dutenei. Salbuespen honen berri emango da 21 Zabalgunea sozietatearen hurrengo kontseiluan.\nSarrerak itzultzea, kultur jardueraren etenaren aurrean\nBestalde, Udalaren Antzoki Sareak jakinarazten du martxoaren 10ean bertan behera utzi ziren ikuskizunetarako Internet bidez erositako sarrerak (ikus zerrenda) automatikoki itzuli direla, gaurtik aurrera.\nHalaber, telefonoz eta Principal antzokiko eta gizarte-etxeetako leihatiletan aurrez aurre erositako sarreren diru-itzulketari dagokionez, laster iragarriko fira horren gaineko neurriak\nUdaltzaingoak 12 lagun salatu ditu kalean justifikaziorik gabe egoteagatik\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:16\nAtzo, Udaltzaingoak COVID-19arekin lotutako 60 esku-hartze baino gehixeago egin zituen: prebentziozko zaintzak, ibilgailu eta establezimenduen kontrolak, eta kalean paseatzen ari ziren pertsonen kontrolak, besteak beste.\nKontrolatzeko lan horren baitan, Udaltzaingoak salaketen 12 buletin egin zituen birusa hedatzea saihesteko dekretatutako mugimenduen mugaketa ez errespetatzeagatik: 7 pertsona bide publikoan oinez zebiltzan justifikaziorik gabe, eta 5 autoan ari ziren bidaiatzen.. Azken horiek Udaltzaingoak hirian jarritako kontrol ugarietan detektatu zituzten. 273 ibilgailu ikuskatu zituzten guztira.\nAzken 24 orduotan, beste 4 trafiko-istripu erregistratu dira, baina ez da zauriturik egon.


Teknologia berdez janzten da | Consumer\nTeknologia berdez janzten da\nOrdenagailuak, telefono mugikorrak eta beste gailu elektroniko batzuk zentzuz eta ekologikoki erabiliz ere lortzen da jasangarritasuna.\nHamarkada batean, hitz egitetik txateatzera, pentsatzetik prozesatzera, ezabatzetik berrasieratzera, linkarrera lotzetik eta klik egitera igaro da. Gailu elektroniko handien eta txikien kopurua hirukoiztu egin da etxeetan azken hiru hamarkadetan. Modu ekologikoan erabiltzeak, bizitza erabilgarria luzatzeaz gain, elektrizitatearen faktura murrizten ere lagunduko du. Ingurumenaz ez hitz egiteko, eskertuko baitu klima-aldaketa eragiten duten karbono dioxidoaren (CO2) emisioak murriztea eta natura kutsatzen duten osagai toxikoak kontrolatzea.\naparatu elektronikoak aparatuak gasto-eu ordenadores-eu teknologia


Etxejabe-elkarteak: zenbat ordaindu behar dut kuota? | Aldizkaria | EROSKI CONSUMER\nJabego Horizontalaren Legeari jarraiki, etxejabe bakoitzak kuota jakin bat ordaintzea izaten da ohikoena, higiezinak duen altueraren, kokapenaren eta gainazalaren araberakoa\nGastuen zerrendatik ezabatu ezin den horietakoa da. Berdin dio hilero ordaintzekoa den, hiru hilez behin, sein hilez behin edo urtean behin. Pisu edo lonja baten jabe direnek, parte-hartze kuota bat izaten dute higiezina osorik hartuta, eta horren arabera ezartzen zaio bakoitzari zenbateko kuota ordaintzea dagokion, gero gastu komunei, ezohikoei eta derramei aurre egiteko. Dirua ematerakoan ez ezik, hartzerakoan ere kontuan hartzen da kuota hori: jabetza komunak saltzetik lortzen den dirua banatu behar denean (atezainaren etxea salduta, adibidez), edo alokatzetik hilero lortzen den dirua jaso behar denean, edo gune komunak udalari uzteagatik eskuratzen den kalte-ordaina partitu behar denean. Kuotaren auziak, berez, ez luke arazorik sortu behar, baina etxejabe asko ez dira ados egoten ordaindu behar izaten duten kuotarekin. Horrek ezinegona sortzen du bizilagunen artean, eta zailtasun asko eragiten ditu sarri premiazko izaten diren lanak abian jartzeko.\nNon eta nola ezartzen da kuota?\nJabego Horizontalaren Legeak esaten duenez, "tituluan" bertan agertzen da parte-hartze kuota zenbatekoa den. Jabegoa eratzeko tituluari buruz ari da. Eraikin baten jabea ezingo da hasi jabego horizontalak ezartzen dituen arauei eta erregimenari jarraitzen, harik eta eraikinaren jabe bakarrak, eraikitzaile-sustatzaileak edo etxejabe guztiek, aho batez, eratze-titulua gauzatzen ez duten arte. Titulu horretan agertuko dira eraikinaren deskribapena, elementu komun eta pribatuenak, eta pisu eta lokal bakoitzari dagokion parte-hartze kuota.\nHortaz, dokumentu bat baino gehiago behar izaten da: alde batetik, eraikina oso-osorik deskribatzen duena (jabego horizontala eratzeko titulua deitzen zaio), eta, bestetik, etxebizitza bakoitzaren dokumentuak (pisu eta lokal bakoitzaren eskriturak, esaterako, non adierazten den zenbateko parte-hartze kuota duen bakoitzak elementu komunetan).\nNola aldatzen da kuota?\nEtxejabeen batzarrak aho batez adostuta.\nEta erabakitzen badute lan edo zerbitzuren bat egingo dutela baina etxebizitza edo lokal baten jabeari ez diotela ordainaraziko, orduan nola ordaindu behar dute gainerakoek?\nDemagun, higiezin batean igogailua jarri nahi dutela eta aho batez erabakitzen dutela etxabean dauden saltokiek ez dutela deus ordainduko. Eta demagun saltoki horiek parte-hartze kuotaren % 20 osatzen dutela; orduan, hiruko erregela bat egin beharko da, etxejabeek osatzen duten % 80 hori % 100 bihurtzeko.\nHonela: 10 etxebizitza eta 4 lokal dituen etxejabe-elkarte bat daukagu, eta etxebizitza bakoitzak % 8ko kuota dauka eta lokal bakoitzak, % 5ekoa. Honako erregela hau ezarriko genioke:\n10 etxebizitza x % 8 = % 80\n4 lokal x % 5 = % 20\nGastu guztiak ordaintzeko (% 100), etxebizitzak soilik hartu behar dira kontuan, eta horiek kuotaren % 80 egiten dute:\n80 ----------- 100 8 ------------ x x = 800/80 = % 10.\nHorixe da kuota berria, etxebizitzek soilik ordaindu behar dituzten gastuei aurre egiteko. Hau da, zerbitzu jakin hori ezartzeko, gastuen % 10i erantzun beharko die etxebizitza bakoitzak, eta ez, orain arte bezala, gastuen % 8ri.\nEtxebizitza guztiek berdin ordaintzen dute?\nIkusi berri dugun adibidean bai, baina ohikoena izaten da etxebizitza bakoitzak bere kuota edukitzea, altueraren, kokapenaren eta gainazalaren araberakoa.\nBaina etxejabe-elkarte askotan, jabe guztiek kopuru berbera ordaintzen dute.\nAdostu liteke -aho batez, betiere- etxejabe guztiek berdin ordainduko dituztela gastu guztiak, baina esperientziak erakusten du horrek, luzera, nahigabe handia sortzen duela eta kalte egiten diola etxejabe-elkartearen harmoniari eta eguneroko bizikidetzari.\nEtxejabeek hala adostu badute baina norbaitek nahiko balu bakoitzari dagokion kuotaren arabera ordain dezatela, zer urrats egin behar lituzke?\nAho batez erabaki behar da etxejabeen batzarrean. Hori bai, pentsatzekoa izango da aldaketa ez dela denen gustukoa izango, batzuei mesede egingo dielako eta beste batzuei kalte; ondorioz, zaila gerta daiteke ahobatezko adostasuna iristea.\nEtxejabe bat kexu agertzen bada kuotak gaizki kalkulatuta daudelako eta gainazal oso desberdinek dituzten pisuek kuota bera ordaintzen dutelako, zer egin dezake?\nKomeni da arkitekto batengana edo aparejadore batengana jotzea. Profesional horiek argitu dezakete kuota ongi kalkulatua ote dagoen tituluan; alegia, lege-irizpideek agindu bezala, gainazal erabilgarria, barne- eta kanpo-kokapena eta kokalekua aintzat hartuz kalkulatu den.\nEta etxejabe-elkarteak ez badu deus egiten egoera zuzentzeko, bizilagun horrek uko egin diezaioke kuotak ordaintzeari?\nEz, gastu komunetarako dirua jarriz jarraitu behar du, une horretantxe daukan kuotaren arabera, hori delako haren betebeharra. Beti eska dezake gai horren inguruko txosten tekniko bat, eta behin hori eskuratu eta aztertu ondoren, etxejabe-elkartearen lehendakariari galdegiten ahal dio gai hori sar dezala hurrengo batzarreko gai-zerrendan, edo ezohiko batzar batera dei dezala. Emaitza onik lortzen ez badu, abokatu batekin hitz egin dezake.\nEtxejabe batek baimena eskatu die gainerakoei etxebizitza bat bitan zatitzeko; nola eragingo lioke horrek kuotei?\nKasu horretan, beharrezko izaten da etxejabeen batzarrak aho batez onar dezala, haren ardura baita pisu berrientzako kuotak ezartzea, eta horrek ez du zertan ekarri gainerako etxejabeen kuotak aldatzea.\nZer betebehar dituzte etxejabeek?\nKomunitatearen instalazio orokorrak eta beste elementu komunak errespetatu behar dituzte (fatxadak, terrazak, balkoiak, ataria, eskailerak, patioak, antena kolektiboak...).\nBere pisua ongi zaindu behar du, komunitateari edo beste etxejabeei kalterik ez egiteko moduan.\nBere etxebizitzan sartzeko baimena eman behar du elementu komunen bat konpondu behar denean eta lan jakinen bat egin behar denean; adibidez, eraikinaren hoditeria orokorra konpontzeko, gerta liteke norbaiten komuneko paretak zulatu behar izatea edo zorua altxatu behar izatea, eta halakoetan, bizilagunak ezin du ezezkorik esan. Jakina, komuneko paretak eta zorua konpontzeko gastuak, etxejabe guztien artean ordaindu beharko dituzte. Horrez gain, bizilagunek beren higiezinak utzi behar dituzte zerbitzu jakin batzuetarako erabil ditzaten (zordun izatea esaten zaio horri): ohiko egoera izaten da, adibidez, lokal bati zatiren bat kendu behar izatea igogailu berria jartzeko, baldin eta batzarrak behar bezala erabaki badu igogailua jarriko dutela, eta baldin eta onartu badu kalte-galeren ordaina ematea.\nHaren parte-hartze kuotak dioenaren arabera edo adostu dutenaren arabera, gastu orokorrei erantzun behar die, higiezina egoera onean eduki ahal izateko. Salerosketa-eskrituran, saltzaileak adierazi behar du ordainduak dituela komunitate-gastuak, eta hala ez bada, zenbat zor duen jakinarazi behar du. Eta ziurtagiri bat aurkeztu behar du une horretantxe, baieztapen horien egiaztagarri. Hori gabe, ezingo du eskriturarik eman, baldin eta erosleak ez badu espresuki salbuesten betebehar horretatik.\nErreserba-funtsarentzat ekarpenak egiten lagundu behar du, eraikina kontserbatzeko eta konpontzeko lanei erantzun ahal izateko. Erreserba-funtsa inolaz ere ezingo da izan ohiko azken aurrekontua baino % 5 txikiagoa.\nEtxejabe elkartearen idazkari lanetan ari denari jakinarazi behar dio Espainiako zer lekutan bizi den eta zein duen helbidea, zitazioak eta jakinarazpenak hara bidaltzeko. Helbide horren berririk ez bada, komunitatean bertan duen pisura edo lokalera bidaliko zaizkio.\nKomunitatearen presidenteari edo administratzaileari jakinarazi behar dio etxebizitzaren edo lokalaren jabea aldatu dela.\nPDF: Egin klik hemen honako ekintza hau burutzeko: Informazio hau PDF bertsioan jaitsi (758 Kb)


Gora Euskadi bidaiari!!! — Eibar.ORG | Eibarko peoria\nHemen zaude: Hasiera / Blogak / Harrikadak / Gora Euskadi bidaiari!!!\nMikel Iturria 2005/10/04 07:30\nAurreko batean idatzi nuen hemen Ibarretxek Simon Bolivarren Gurutzea euskalherriratu behar zuela eta nahikoa gurutze genituela jada gure artean. Egin du lehendakariak bidaia ofizial hori eta, dagoeneko, Gasteizen egongo da. Galdera beste bat da oraingoan: zer egin du Madrazok AEBetan aste bukaeran? Atzo iluntzean etxeratu eta sukaldeko irratia piztu nuen. Herri Irratia aukeratu nuen. Eguneko notiziak ematen ari ziren, gaueko 21:00etarako zenbait minutu falta zirela.\nHorietako albiste bat Javier Madrazoren bidaia izan zen. New York eta Washington bisitatu omen ditu. Aste bukaerako ETBko informatibo batean ikusi nuen gizona New York-en zegoela eta ez nuen oso ondo ulertu zertara joana zen. Bai gogoratu dudala ETBko berriemaile berezia harekin joana zela.\nGaur Herri Irratiko kazetaria, Bilboko emisorako zuzendaria ustez, izan da Washington-dik zuzenean sartu dena gaueko informatiboan. Irrati honek ez du kazetaria, bere kontura, hara bidali. Eta pentsatu dut kontseilaria eta kazetari-delegazioa gure sosekin joan direla Estatu Batuetara.\nEta haserretu egin naiz.\nTeleberria ikusteko piztu dut kaja tonta. Gaueko 21:00etatik saioa amaitu arte, Madrazoren arrastorik ez.\nEta haserretu egin naiz berriro.\nEz dut ezer ulertzen, baina ez dut uste "dirua harrika botatzeko" egoeran gaudenik, nire amak esango lukeen bezala.\nHala da Mikel, hemen politikariek itzelezko bidaia politak egiten diztuzte gure kontura.\nHorregatik komeni zaio Erregeari Españako Unidade Sakrosanta hori, egunotan esan duen legez, bidaiak ordaintzeko jendea izateko. Nik ulertzen diot, España apurtuz gero igual Kanarietara joatearekin konformatu beharko luke.\nEta ejerzitoa beste horrenbeste, bestela akabo Afganistango oporrak.


Koronabirusa prebenitzeko neurriak — Soraluzeko Udala\nKoronabirusa prebenitzeko neurriak\nUdal eraikin eta zerbitzurik gehienak ixtea erabaki du Udalak, COVID-19 Koronabirusaren aurkako prebentzio neurri moduan; premiazko zerbitzuak bakarrik eskainiko dira.\nEuskadin gertatzen ari diren Koronabirus –COVID19– infekzio-kasuen ondorioz, eta infekzio-kopurua gora egiten ari dela ikusita, Soraluzeko Udalak, Osasun Sailaren gomendioak jarraituta, hainbat zerbitzu bertan behera uztea eta hainbat eraikin ixtea erabaki du, 15 egunez: martxoaren 13tik 27ra arte, eta neurri horiek eraginkorrak izan daitezen, soraluzetarrei dei egiten die zentzu eta arduraz joka dezaten.\nHalaber, bertan behera utzi ditu denbora tarte horretan egitea aurreikusita zeuden kultur, kirol eta bestelako jarduera guztiak.\nLudoteka eta gaztelekua.\nZABALIK EGONGO DIRA:\nUdaletxea. (Langileentzat bakarrik)\nHerritarrak artatuko dira ondorengo 2 guneetan bakarrik, baina banan-banan sartu beharko dira eta ezarritako distantziak mantendu beharko dituzte. Edonola ere, aha den guztietan, hartuemanak telefonoz edo elektronikoki egitea eskatzen da.\nHerritarrentzako Arreta Bulegoa. 943 753 043\nUdaltzaingoa. 943 753024\nSoraluzeko Udalak lasaitasunerako deia helarazi nahi die herritarrei. Hartutako neurriak aldi bereko kutsadura masiboa ekiditeko prebentziorako dira. Janari eta lehengaien hornidura bermatuta dago, eta zentzuz jokatzea eskatzen da, agintariek emandako gomendioak jarraituz.\nGaixotasun sintomak sentituz gero, ez joan Osasun Zentrora, geratu etxean eta deitu 900 203 050 telefonora.


«Nazio marka sinesgarria lortzeko adostasun zabalak beharrezkoak dira» | erritarrak | GAUR8 - mila leiho zabalik\n2016 UZT. 02\nnazio markagintzan aditua\n«Nazio marka sinesgarria lortzeko adostasun zabalak beharrezkoak dira»\nMunduko nazioek eta estatuek dirutzak inbertitzen dituzte euren irudia hobetzeko. Euskal Herriko kasua aztertu du Naroa Jauregizuriak UEUn.\n«‘Euskal’ erreferentziapean gauza politak egin izan dira. Baina bakoitzak berea egiten du, ez da lan ordenatua. Beharbada gure arazoa ez da markarik ez izatea, marka gehiegi izatea baizik. Eta estrategiarik ez izatea»\n«Nazio marka ez da Gobernu baten marka, ezta alderdi politiko baten marka ere. Askoz urrunago doan zerbait da. Nazio osoaren marka da»\nNazio markagintza (nation branding ingelesez) aztertu dute aste honetan Iruñean, Udako Euskal Unibertsitateak (UEU) antolatutako ikastaroetan. Azkenaldian inbertsio handiak egiten ari dira estatuak beraien irudia hobetzeko. Ondorio ekonomikoak ditu estrategia horrek, baina askoz harago doa, izen onak edo ospeak harreman guztietan duelako eragina. Bada, Naroa Jauregizuriak zuzendu duen ikastaroan, Euskal Herriaren kasua aztertu dute. Nazio markagintzan modu eraginkorrean aritzeko oztopo ugari daude Euskal Herrian uneotan (zein izen erabiltzen den, erakundeen papera, helburuen zehaztapen falta...), baina, oztopoak oztopo, aurrerapausoak ematea beharrezkotzat jotzen du Jauregizuriak. «Eta horretarako adostasun zabalak behar dira», esan dio GAUR8ri irmo.\nZertaz ari gara «nation branding» edo nazio markagintzaz aritzen garenean?\nNazio marka berez nazioak transmititzen duen irudia da. Irudi hori, alde batetik, nazioaren identitatearekin edo nazioak egiten duenarekin lotuta dago. Baita kanpo faktoreekin ere, hau da, testuinguruarekin, aldeko eta kontrako faktoreak dituena. Horren guztiaren arabera, nazioak irudi bat transmititzen du eta bere interes taldeen artean kokatzen da, asoziazio batzuk sortuz. Asoziazio horiek ospe ona eragingo dute eta interes talde horiei nazioarekiko posizionamendu edo iritzi batzuk sortuko dizkio. Hori izango litzateke funtsean nazio marka zer den. Nazio markagintza, horrenbestez, horretan eragitea da. Komunikazio tresnak martxan jartzen dira nazioak daukan kapital edo balio horiek transmititzeko edo saltzeko.\nAzkenaldian indarrean dagoen kontzeptua da nazio markagintzarena. Estatu ugari azken urteotan indartsu sartu dira horretan. Estatu edo nazioen irudia jokoan da eta horretan diru asko inbertitzen da.\nNazio markak kanpo eragileei begira zein barruko eragileei begira eragiten du. Truke hori bi mailatan egiten da. Barrura begira lortzen dena, nazioa estrategiarekin lerrokatzea da. Kanpora begira, berriz, bidezidor papera egiten du. Uneotan munduan dagoen informazio guztiarekin ezinezkoa da nazioaren informazio guztia eta egiten duen dena transmititzea. Markagintzaren bidez egiten dena informazio hori guztia sintetizatu eta bitarteko batzuen bidez jendearen buruekin eta bihotzekin konektatzeko bideak jartzea da. Munduan zehar gero eta gehiago lantzen ari da. Batzuek ondo egiten dute, beste batzuek ez hain ondo. Eta zergatik lantzen da? Arrazoi askorengatik. Alde batetik, merkatuari begira, arrazoi ekonomikoengatik. Gero eta produktu antzekoagoz betetako merkatu batean konfiantza sortzeko elementuak beharrezkoak dira eta nazio identitateak horretan oso balio potenteak dira.\nHorretaz aparte, uneotan dagoeneko ez da nahikoa botere politiko eta ekonomikoa izatea. Jendea konbentzitu egin behar duzu. Jendearengana heldu behar duzu. Eta estatuek eta nazioek ere hortik jotzen dute. Beste elementu garrantzitsua identitate bera da. Lehen, identitatea zerbait estanko bezala ulertzen zen. Uneotan, argi dago ez dela guztiz askea, baina balio bezala planteatzen da. Hautatu egin daiteke eta momentu batean moldatu egin daiteke. Beste lekuetatik ere elementuak har ditzakegu gure identitatean integratzeko. Bestalde, munduan gero eta nazio gehiagok egin nahi dute beren lekua. Lehen kopuru txiki bat zegoen eta bakoitzak bere lekua eta boterea zuen. Orain, gehiago daude eta bakoitzak berea saldu eta bere burua kokatu behar du. Komunikabideen bidez gero eta gehiago eragiten da audientzian. Gero eta errazagoa da, eta merkeagoa, iritziak sortzeko tresnak erabiltzea. Hainbat kontzeptu batzen dira hor eta eragiten dute nazioa marka elementu indartsu eta boteretsua izatea.\nAskotan, beharbada, jendeak nazio marka «saltzeko» tresna bat dela uler dezake. Hau da, merkatura zuzentzeko eta etiketa batekin produktuak saltzeko erabiltzen den zerbait. Baina harago doa, ezta?\nBai, balio ekonomikoaren trukea bada hor, baina askoz auzi zabalagoa da. Nazio baten izen onaz ari gara. Nazioen ospeaz hitz egiten ari gara. Ospe hori balio batekin lortzen da eta nazioak bere erreputazioa kudeatu behar du. Politikoki munduan toki bat izateko, adibidez. Edo herritarren atxikimendua eta parte hartze soziala indartzeko. Talentua erakartzeko. Zientzialariak edo jende esanguratsua erakartzeko. Olinpiar Jokoak antolatuz herrialde serioa izatearen irudia emateko. Azkenean, fama maila guztietan zaintzen da. Pertsonekin berdin gertatzen da. Fama txarra duen pertsona batekin edo fidatzeko ez den norbaitekin ez duzu traturik egingo. Ez zara oporretan joango, ez duzu negoziorik egingo, ez duzu ezer konpartituko. Nazioekin gauza bera gertatzen da. Inportantea da ondo jokatzea. Maila horretan gardentasuna eta koherentzia oinarrizkoak dira. Baina, aldi berean, transmititzen eta lekua egiten jakin behar da.\nEuskal Herriko egoera ere aztertu duzue. Lehen afera, zertaz ari garen zehaztea. Zer Euskal Herri dute buruan bere marka transmititu behar dutenek? Izena bera ere eztabaida iturri izan daiteke (Euskadi, Euskal Herria...), baita lurraldea ere. Estatu baten falta oztopoa da nazio marka bat sortzeko, ezta?\nAzkenean, nazio markaren potentzialtasun handiena lehentasunak ezartzea lortzea da. Baina aldez aurretik zer nahi dugun lehenestea eta nork nahi dugun hori lehenestea erabaki behar dugu. Horretarako, ezinbestekoa da nazio-estrategia potente bat izatea, bai behintzat gure identitatearen inguruan. Bakoitza norbera izanda adostasun minimo bat izatea ere ezinbestekoa da. Zein erreferente partekatzen ditugun ere adostu behar da. Hori daukazunean, markagintza-estrategiak lagunduko dizu hori posizionatzen eta zure interes taldeei hori transmititzen. Euskal Herrian momentu honetan gertatzen dena marka oso desenfokatuta dagoela da. Gauzak egiten dira. “Euskal” erreferentziapean gauza politak egin izan dira. Baina bakoitzak berea egiten du, ez da lan ordenatua. Hori ez dagoen bitartean oso zaila da lana bideratzea. Beharbada gure arazoa ez da markarik ez izatea, marka gehiegi izatea eta estrategiarik ez edukitzea baizik. Ez dakigu zertarako nahi dugun marka bat ere. Bestetik, oso esanguratsua da izenarena. Baina eztabaida horretan sartzen bagara, beharbada, ez goaz inora. Zenbat izen ditugun, zein lehentasun ditugun nazio mailan, zeintzuk diren lehentasun horietarako gure edukiak... Hori nahiko desordenatuta dugu. Oso zaila da marka estrategia koordinatu, koherente eta sinesgarri bat eratzea baldintza horietan, bai kanpora begira bai barrura begira.\nHorretan ere administrazio bakoitzak bere aldera egiten dute, jendarteko eragileekin ere antzera... Jarrera kontrajarriak dira askotan. Traba egiten diote elkarri?\nTraba egitea baino, bakoitza bere posizioan dago eta bakoitza berera doa. Momentu honetan ez dago, ikusten dudanarengatik, nazio-proiektu komun eta konpartitu bat. Hor dago, baina desenfokatuta. Normala denez, bakoitzak bere ikuspegia du eta horren arabera aritzen da. Inor ez da bere posiziotik mugitzen. Zaila da benetan. Azkenean, markak dagoena islatzen du. Norabide amankomun bat adostuta izango bagenu, markak lehentasunak enfokatzen lagunduko luke. Horrekin batera, lehentasunok ikusgarri egin eta egituratuko lituzke. Azken batean marka bera erakargarriagoa izatea lortuko genuke. Behin kontzentratuta, badakigu norengana jo, zein hizkuntza erabili behar dugun kasuan kasu...\nNazio markaz ari garenean bi norabide daude, kanpora begirakoa eta barrura begirakoa.\nHori da. Barrura begira, batez ere, autoidentifikazioarekin lotuta dago. Lehen geniona, lehentasunen arabera lerrokatuta egotearekin zerikusia du. Azkenean, sektore desberdinetako jendea badago eta bakoitza berera badoa, zaila da elkarri laguntzea. Oso zaila. Adibidez, markaren adibide da turismo, gastronomia eta kirol arloan egindakoa. Surf munduan badugu Bakioko hondartza, Biarritzekoa edo Zarauzkoa. Bakarrik, banan-banan, hondartzak baino ez dira. Baina Euskal Kosta izendapenaren barruan sartzen dituzuenean, balio erantsi bat ematen diezu. Lurraldearekin lotuta daude, balore batzuk dituzte. Gauzak egiteko modu berezi batekin harremanetan jartzen dituzu. Sukaldarien kontuarekin antzeko zerbait gertatzen da. Ez da kasualitatea proportzionalki euskal sukaldari ugari goi mailan egotea. Zergatik ematen da mundu mailan izugarrizko proportzio hori? Bakoitzak gauzak bere moduan egingo ditu, baina Euskal Sukaldaritza Berriaren oinarriak inportanteak dira hor. Lurraldetasunaren gainetik, lurralde mugen gainetik, garatzen diren aliantzek indartu egiten gaituzte.\nBehin eta berriz adostasunak lortzea ezinbestekoa dela aipatu duzu. Politikaz haragoko zerbait dela ere azpimarratu duzu. Ez da soilik erakundeek egin behar duten lana, baizik eta nazio guztiarena. Nazioaren irudia zaindu behar bada, bertako eragile guztien ardura da.\nBai. Guk beti nabarmentzen dugu lidergoak konpartitua izan behar duela. Alde batetik, inbertsio batzuk egin behar dira eta baliabide ekonomikoak eta komunikatiboak jarri behar dira horien eskuetan, baina nazio marka ez da Gobernu baten marka, ezta alderdi politiko baten marka ere. Askoz urrunago doan zerbait da. Nazioaren marka da. Alde batetik, nazioari berari balio ematen dio, baina, bestetik, nazioko kideek ere badute eragina beraien jardueren bidez. Hori da adierazgarriena nazio marka egiteko. Maila horretan, oso garrantzitsua da alderdi batek ez kapitalizatzea marka, eta guzti-guztiok hor zer dugun eta hortik zer irabaz dezakegun ikustea. Zerbait irabazteko badugu, izan ere, elkarrekin eginda izango da. Bestela ez du zentzurik.\nHorrekin batera, planteamendua halabeharrez epe luzera egin behar da, jarrera estrategiko batez ari garelako.\nNoski, epe luzera egindako planteamendua izan behar da. Jakina baietz! Kontua ez da momentuko arazo batzuk kudeatzea. Marka potente bat duzunean momentuko arazo horiek ere kudeatu beharko dituzu, baina ospea denborarekin lortzen da. Jokatzen duzun paper horrekin sinesgarria eta koherentea den marka izan behar da. Horregatik, argi dago unean uneko Gobernuen gainetik egon behar duen zerbait dela. Baita testuinguru jakinen gainetik ere. Euskaldunok estrategia bat edo helburu batzuk izan ditzakegu uneotan, baina mendeetan zehar izan gara hemen. Eta hori guztia markaren parte da.\nKomentatu dugu azkenaldian estatu eta nazio guztiek markan inbertsioa handiak egiten dituztela. Nork egin du arrakastaz? Nork gaizki? Nora begira dezakegu?\nNork egiten dituen gauzak ondo? Azkenean marka potenteenak nazioaren estrategiarekin lotuta daudenak dira. Nazio potente batek, egituratuta izan eta helburu bat duenak, eta hori lortzeko lan egiten duenak, lan erdia egina dauka. Gauza batzuetan afinatu beharko du, laguntza beharko du erakargarritasuna lortzeko, baina bide onean izango da. Txikia bazara edo beste potentzialtasun batzuk badituzu, beste baliabide batzuk jarri beharko dituzu ikusgarria izateko. Baina balioa zuk izan behar duzu. Balio hori transmititzeko bitartekoak jarri beharko dituzu. Zeinek egiten duen txarto? Ospea marka estrategia eta markagintza hutsetik sor dezakeela uste duenak. Zer saldu ez baduzu, konta ditzakezu ez dakit zenbat istorio baina azkenean harrapatuko zaituzte. Zugan konfiantza galduko dute gainontzekoek, eta, azken finean, markarentzat inportanteena konfiantza da. Hori galtzean oso zaila da egoerari buelta ematea.\nBadira agentziak kontratatzen dituzten herriak ere. Erakunde batek erabaki hori hartzearekin nahikoa da. Baina gero ez badituzu zure eragile eta herritarrak kontuan hartzen, laborategi batean gauza polita bat egingo duzu baina ez zara zu. Eta ez da eraginkorra.\nMarka nortasunean oinarritu behar dela diozu. Zein izango lirateke Euskal Herriak kanpora begira izan ditzakeen indarguneak?\nEztabaida potoloa da hori. Eta, batez ere, nazio estrategiarekin lotuta dago. Ikastaroan balioen kontuaz aritu gara. Identitatea da bat. Nola egiten ditugun gauzak euskaldunok, parte hartzearen elementuari garrantzi handia ematen diogu gobernantzari dagokionez. Baina ez horretan soilik. XII. mendean Nafarroan erregearekin zegoen harremana eredu bezala jartzen zen. Erregeak herritarren zerbitzura zegoela onartu behar zuen. Hor egun kontrol soziala deitzen dugun hori zegoen. Historian zehar gauza on asko ditugu. Beti gure buruari egurra ematen gabiltza, baina gauza on pilo bat ditugu gure historian. Gatazka egon da, baina herriak egoera txarrenetan ere aurrera egin du. Hizkuntza ere balio bezala aipatu izan da. Azken finean, identitatea da. Munduan bereziak gara eta herri desberdin bat bezala hartzen gaituzte kanpoan. Baina gure erreferentea zein den erabaki behar dugu eta hori indartu. Arazoa da ez dagoela ongi zehaztuta zertan oinarritzen den gure desberdintasuna. Askotan gu ere, gure txikitasunetik, ez gara kontziente ditugun balioez. Ez dugu harrokerian erori behar baina harro egoteko gauzak baditugu. Badugu zer “saldu”, kakotxen artean.


Sopelako Udala - Eman izena Berbalagun eta Gurasolagun egitasmoetan!\nIkasturte berriarekin batera, martxan da Uribe Kostako Berbalagun programa. Aurten, beste urrats bat eman nahi izan dugu eta ikasturte honetan Gurasolagun egitasmoa jarri nahi dugu martxan.\nEuskararen transmisioa bermatzeko, ezinbestekoa da gurasoen eta seme-alaben arteko hizkuntza harremanetan eragitea. Gurasolagun egitasmoarekin, guraso euskaldunak edota euskaraz ikasten ari direnak, egoera berdinean dauden beste guraso batzuekin harremanetan jartzea da helburua. Horretarako gurasoen mintzataldeak sortuko dira eta hilean behin guraso eta umeekin, tailer txikiak, irteera edo txangoak antolatuko dira.\nBerbalagunen izena ematen duenak ostera, euskara praktikatzeaz gain, jende berria ezagutu, euskararen munduan murgildu eta, azken finean, euskaraz bizitzeko aukera izango du. Berbalagunak 5-6 pertsonako taldeetan elkartzen dira. Taldeak berak aukeratzen duen orduan eta egunean, minimoa astean ordu bat izaten da. Horrez gain, Berbalagun guztiak bilduko dituzten ekintzak ere antolatuko dira, ikastaroak, txangoak, hitzaldiak… modu honetan, euskararen harreman sareak gehiago zabaltzeko.